Avis juridique important

|

32001L0026

Οδηγία 2001/26/ΕΚ του Ευρωπαϊκού Κοινοβουλίου και του Συμβουλίου, της 7ης Μαΐου 2001, για την τροποποίηση της οδηγίας 95/50/ΕΚ του Συμβουλίου σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 168 της 23/06/2001 σ. 0023 - 0024

Οδηγία 2001/26/ΕΚ του Ευρωπαϊκού Κοινοβουλίου και του Συμβουλίουτης 7ης Μαΐου 2001για την τροποποίηση της οδηγίας 95/50/ΕΚ του Συμβουλίου σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71,την πρόταση της Επιτροπής(1),τη γνώμη της Οικονομικής και Κοινωνικής Επιτροπής(2),αφού διαβουλεύτηκε με την Επιτροπή των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3),Εκτιμώντας τα ακόλουθα:(1) Με την οδηγία 94/55/EΚ του Συμβουλίου, της 21ης Νοεμβρίου 1994, για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων(4), καθορίστηκαν οι ενιαίοι κανόνες για τη μεταφορά των επικίνδυνων εμπορευμάτων στην Κοινότητα.(2) Τα παραρτήματα της οδηγίας 95/50/EΚ του Συμβουλίου, της 6ης Οκτωβρίου 1995, σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων(5), είναι συναφή με τα παραρτήματα της οδηγίας 94/55/EΚ. Η προσαρμογή των παραρτημάτων της οδηγίας 94/55/EΚ στην επιστημονική και τεχνική πρόοδο ενδέχεται να έχει αντίκτυπο στα παραρτήματα της οδηγίας 95/50/EΚ.(3) Η προσαρμογή στην επιστημονική και τεχνική πρόοδο των παραρτημάτων της οδηγίας 94/55/EΚ συντελείται κατ' εφαρμογή διαδικασίας επιτροπής.(4) Πρέπει να υπάρχει η δυνατότητα ταχείας προσαρμογής των παραρτημάτων της οδηγίας 95/50/EΚ στην επιστημονική και τεχνική πρόοδο. Προς το σκοπό αυτό, θα πρέπει επίσης να συσταθεί επιτροπή, για την οδηγία 95/50/ΕΚ.(5) Τα απαιτούμενα μέτρα για την εφαρμογή της οδηγίας 95/50/ΕΚ θα πρέπει να θεσπιστούν σύμφωνα με την απόφαση 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(6).(6) Το παράρτημα I της οδηγίας 95/50/EΚ θα πρέπει να τροποποιηθεί, ούτως ώστε να ληφθεί υπόψη η οδηγία 1999/47/EΚ της Επιτροπής, της 21ης Μαΐου 1999, για δεύτερη προσαρμογή, στην τεχνική πρόοδο της οδηγίας 94/55/EΚ του Συμβουλίου για την προσέγγιση των νομοθεσιών των κρατών μελών σχετικά με τις οδικές μεταφορές επικίνδυνων εμπορευμάτων(7).(7) Θα πρέπει, ως εκ τούτου, να τροποποιηθεί αναλόγως η οδηγία 95/50/EΚ,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 95/50/EΚ τροποποιείται ως εξής:1. Παρεμβάλλονται τα ακόλουθα άρθρα: "Άρθρο 9αΟι τροποποιήσεις που είναι αναγκαίες για την προσαρμογή των παραρτημάτων στην επιστημονική και τεχνική πρόοδο στους τομείς που καλύπτονται από την παρούσα οδηγία, ιδίως για να ληφθούν υπόψη οι τροποποιήσεις της οδηγίας 94/55/EΚ, θεσπίζονται σύμφωνα με τη διαδικασία που καθορίζεται στο άρθρο 9β.Άρθρο 9β1. Η Επιτροπή επικουρείται από την επιτροπή για τη μεταφορά επικίνδυνων εμπορευμάτων, η οποία συνιστάται βάσει του άρθρου 9 της οδηγίας 94/55/EΚ, εφεξής αποκαλούμενη 'επιτροπή'.2. Όπου γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/EΚ(8), τηρουμένων των διατάξεων του άρθρου 8 αυτής.Η περίοδος που ορίζεται στο άρθρο 5 παράγραφος 6 της απόφασης 1999/468/EΚ, ορίζεται σε τρεις μήνες.3. Η Επιτροπή θεσπίζει τον εσωτερικό της κανονισμό."2. Το παράρτημα Ι τροποποιείται ως εξής:α) στο σημείο 13, το χωρίο "Αργή μάζα επικινδύνου εμπορεύματος ανά μεταφορική μονάδα", αντικαθίσταται από το χωρίο "Συνολική ποσότητα επικίνδυνου εμπορεύματος ανά μεταφορική μονάδα"·β) στο σημείο 15, το χωρίο "συστοιχία δοχείων", αντικαθίσταται από το χωρίο "όχημα μεταφοράς συστοιχιών"·γ) στο σημείο 32, το χωρίο "Εργαλειοθήκη για πρόχειρες επιδιορθώσεις", αντικαθίσταται από το χωρίο "Ένας φανός χειρός για κάθε μέλος του πληρώματος του οχήματος"·δ) στο σημείο 34, το χωρίο "Δύο φανοί χρώματος πορτοκαλί", αντικαθίσταται από το χωρίο "Δύο αυτοτελή ανεξάρτητα προειδοποιητικά σήματα ..."·ε) στο σημείο 36, το χωρίο "Εξοπλισμοί προστασίας του οδηγού", αντικαθίσταται από το χωρίο "Ένας κατάλληλος προειδοποιητικός επενδύτης ή προειδοποιητική ενδυμασία για κάθε μέλος του πληρώματος του οχήματος ...".Άρθρο 21. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις προκειμένου να συμμορφωθούν προς την παρούσα οδηγία, το αργότερο στις 23 Δεκεμβρίου 2001. Ενημερώνουν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από μια τέτοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής θεσπίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 7 Μαΐου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςB. Ringholm(1) ΕΕ C 177 Ε της 27.6.2000, σ. 96.(2) ΕΕ C 268 της 19.9.2000, σ. 4.(3) Γνώμη του Ευρωπαϊκού Κοινοβουλίου της 12ης Απριλίου 2000 (ΕΕ C 40 της 7.2.2001, σ. 119) και απόφαση του Συμβουλίου της 4ης Απριλίου 2001.(4) ΕΕ L 319 της 12.12.1994, σ. 7· οδηγία όπως τροποποιήθηκε τελευταία από την οδηγία 2001/7/ΕΚ (ΕΕ L 30 της 1.2.2001, σ. 43).(5) ΕΕ L 249 της 17.10.1995, σ. 35.(6) ΕΕ L 184 της 17.7.1999, σ. 23.(7) ΕΕ L 169 της 5.7.1999, σ. 1.(8) ΕΕ L 184 της 17.7.1999, σ. 23.


Avis juridique important

|

31984L0004

Οδηγία 84/4/ΕΟΚ της Επιτροπής της 20ής Δεκεμβρίου 1983 που τροποποιεί τις οδηγίες 71/393/ΕΟΚ, 72/199/ΕΟΚ και 78/633/ΕΟΚ περί καθορισμού κοινοτικών μεθόδων ανάλυσης για τον επίσημο έλεγχο των ζωοτροφών

Επίσημη Εφημερίδα αριθ. L 015 της 18/01/1984 σ. 0028 - 0038 Φινλανδική ειδική έκδοση: Κεφάλαιο 3 τόμος 17 σ. 0033  Ισπανική ειδική έκδοση: Κεφάλαιο 03 τόμος 29 σ. 0233  Σουηδική ειδική έκδοση: Κεφάλαιο 3 τόμος 17 σ. 0033  Πορτογαλική ειδική έκδοση : Κεφάλαιο 03 τόμος 29 σ. 0233

***** ΟΔΗΓΙΑ ΤΗΣ ΕΠΙΤΡΟΠΗΣ  της 20ής Δεκεμβρίου 1983  που τροποποιεί τις οδηγίες 71/393/ΕΟΚ, 72/199/ΕΟΚ και 78/633/ΕΟΚ περί καθορισμού κοινοτικών μεθόδων αναλύσεως για τον επίσημο έλεγχο των ζωοτροφών  (84/4/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/373/ΕΟΚ του Συμβουλίου της 20ής Ιουλίου 1970 περί εισαγωγής τρόπων λήψεως δειγμάτων και κοινοτικών μεθόδων αναλύσεως για τον επίσημο έλεγχο των ζωοτροφών (1), όπως τροποποιήθηκε τελευταία από την πράξη προσχωρήσεως της Ελλάδας, και ιδίως το άρθρο 2,  Εκτιμώντας:  ότι οι οδηγίες 71/393/ΕΟΚ (2), 72/199/ΕΟΚ (3) και 78/633/ΕΟΚ (4) της Επιτροπής καθορίζουν, αντίστοιχα, τις μεθόδους προσδιορισμού των ακατέργαστων λιπαρών ουσιών, της νικοτιανομυκίνης και της ψευδαργυρικής βακιτρακίνης· ότι φαίνεται αναγκαίο να αντικατασταθούν οι μέθοδοι αυτές με μεθόδους προσαρμοσμένες στην εξέλιξη της επιστημονικής και τεχνικής γνώσης·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα της οδηγίας 71/393/ΕΟΚ, το κείμενο του τμήματος 4 «Προσδιορισμός των ακατέργαστων λιπαρών ουσιών» αντικαθίσταται από το κείμενο που περιλαμβάνει το παράρτημα Ι της παρούσας οδηγίας.  Άρθρο 2  Στο παράρτημα ΙΙ της οδηγίας 72/199/ΕΟΚ, το κείμενο του τμήματος 5 «Προσδιορισμός της νικοτιανομυκίνης - δια διαχύσεως επί άγαρος» αντικαθίσταται από το κείμενο που περιλαμβάνει το παράρτημα ΙΙ της παρούσας οδηγίας.  Άρθρο 3  Στο παράρτημα της οδηγίας 78/633/ΕΟΚ, το κείμενο του τμήματος 1 «Προσδιορισμός της ψευδαργυρικής βακιτρακίνης - δια διαχύσεως σε μέσο που περιέχει άγαρ» αντικαθίσταται από το κείμενο που περιλαμβάνει το παράρτημα ΙΙΙ της παρούσας οδηγίας.  Άρθρο 4  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς τις διατάξεις της παρούσας οδηγίας το αργότερο την 1η Ιουνίου 1984. Ενημερώνουν αμέσως την Επιτροπή.  Άρθρο 5  Η παρούσα οδηγία απευθύνεται στα κράτη μέλη.  Βρυξέλλες, 20 Δεκεμβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 170 της 3. 8. 1970, σ. 2.  (2) ΕΕ αριθ. L 279 της 20. 12. 1971, σ. 7.  (3) ΕΕ αριθ. L 123 της 29. 5. 1972, σ. 6.  (4) ΕΕ αριθ. L 206 της 29. 7. 1978, σ. 43.  ΠΑΡΑΡΤΗΜΑ Ι  «4. ΠΡΟΣΔΙΟΡΙΣΜΟΣ ΤΩΝ ΑΚΑΤΕΡΓΑΣΤΩΝ ΛΙΠΑΡΩΝ ΟΥΣΙΩΝ  1. Αντικείμενο και πεδίο εφαρμογής  Η μέθοδος επιτρέπει τον προσδιορισμό της περιεκτικότητας σε ακατέργαστες λιπαρές ουσίες των ζωοτροφών. Η μέθοδος δεν αφορά την ανάλυση των ελαιούχων σπόρων και καρπών που καθορίζονται από τον κανονισμό του Συμβουλίου 136/66/ΕΟΚ της 22ας Σεπτεμβρίου 1966.  Ανάλογα με τη φύση της τροφής, πρέπει να εφαρμοστεί η μία ή η άλλη των μεθόδων που αναφέρονται κατωτέρω.  1.1. Μέθοδος Α  Εφαρμόζεται στις απλές τροφές φυτικής προελεύσεως, εξαιρέσει εκείνων των οποίων είναι γνωστό ότι περιέχουν έλαια και λιπαρές ουσίες που δεν είναι δυνατόν να εκχυλίζονται πλήρως δι' αιθέρος χωρίς προκαταρκτική υδρόλυση. Σ' αυτές τις εξαιρέσεις ανήκουν γλουτένες, ζύμη, πρωτεΐνες σόγιας και γεώμηλα. Η μέθοδος αυτή εφαρμόζεται επίσης στις σύνθετες ζωοτροφές, εξαιρέσει εκείνων που περιέχουν σκόνη γάλακτος ή που οι λιπαρές ουσίες δεν εκχυλίζονται πλήρως δι' αιθέρος χωρίς προκαταρκτική υδρόλυση.  1.2. Μέθοδος Β  Εφαρμόζεται στις απλές ζωοτροφές ζωικής προελεύσεως, καθώς και στις τροφές που αναφέρονται υπό το σημείο 1.1 ως εξαιρέσεις της εφαρμογής της μεθόδου Α.  2. Αρχή  2.1. Μέθοδος Α  Το δείγμα υδρολύεται δι' αιθέρος. Το διαλυτικό μέσο απομακρύνεται με απόσταξη και το υπόλειμμα ξηραίνεται και ζυγίζεται.  2.2. Μέθοδος Β  Το δείγμα κατεργάζεται εν θερμώ δι' υδροχλωρικού οξέος. Το μείγμα ψύχεται και διηθείται. Το υπόλειμμα, αφού εκπλυθεί και ξηρανθεί, υπόκειται σε ανάλυση κατά τη μέθοδο Α.  3. Αντιδραστήρια  3.1. Αιθέρας, διάστημα αναβράσεως: 40 μέχρι 60 ° C. Ο δείκτης του βρωμίου πρέπει να είναι κατώτερος από 1 και το υπόλειμμα της εξατμίσεως κατώτερο από 2 mg/100 ml.  3.2. Άνυδρο θειικό νάτριο.  3.3. Υδροχλωρικό οξύ 3Ν.  3.4. Επιβοηθητικό διηθήσεως, πχ. γη διατόμων, Hyflo-supercel.  4. Συσκευές  4.1. Συσκευή εκχυλίσεως. Εάν η συσκευή είναι εφοδιασμένη με σιφώνιο (συσκευή Soxhlet), η παροχή αναρροής ρυθμίζεται προς επίτευξη 10 στροφών τουλάχιστον ανά ώρα. Εφόσον χρησιμοποιείται συσκευή άνευ σιφωνίων, η παροχή του αναρρεομένου υγρού πρέπει να είναι 10 ml περίπου ανά λεπτό.  4.2. Φυσίγγια εκχυλίσεως, ελεύθερα ουσιών διαλυτών στον αιθέρα, των οποίων το πορώδες ανταποκρίνεται στις απαιτήσεις του σημείου 4.1.  4.3. Ξηραντήρας, είτε κενού σε 75 ± 3 ° C είτε με ατμοσφαιρική πίεση σε 100 ± 3 ° C.  5. Τρόπος εργασίας (μεθοδολογία)  5.1. Μέθοδος Α (βλέπε σημείο 8.1)  Ζυγίζονται 5 g δείγματος, με προσέγγιση 1 mg, εισάγονται εντός φυσιγγίου εκχυλίσεως (4.2) και καλύπτονται δια πώματος εκ βάμβακος απαλλαγμένου λιπαρών ουσιών.  Τοποθετείται το φυσίγγιον εντός συσκευής εκχυλίσεως (4.1) και εκχυλίζεται επί έξι ώρες με αιθέρα (3.1). Εκλέγεται το εκχύλισμα εντός ξηράς φιάλης, εφοδιασμένης μετά μερικών τεμαχίων κισσήρεως (1), της οποίας έχει ληφθεί το απόβαρο.  Απομακρύνεται το διαλυτικό μέσο δι' αποστάξεως. Ξηραίνεται το υπόλειμμα επί μία και ημίσεια ώρα τοποθετώντας τη φιάλη εντός ξηραντήρος (4.3). Ψύχεται εντός αποξηραντήρος και ζυγίζεται. Διενεργείται εκ νέου ξήρανση επί 30 λεπτά προς επιβεβαίωση ότι το βάρος της λιπαράς ύλης παραμένει σταθερό (η απώλεια του βάρους μεταξύ δύο διαδοχικών ζυγισμάτων πρέπει να είναι κατώτερη του 1 mg).  5.2. Μέθοδος Β  Ζυγίζονται 2,5 g δείγματος με προσέγγιση 1 ml (βλέπε παρατήρηση 8.2) και εισάγονται εντός υαλίνου ποτηρίου ζέσεως των 400 ml ή εντός κωνικής φιάλης των 300 ml και προστίθενται 100 ml υδροχλωρικού οξέος 3Ν (3.3) και μερικά τεμάχια κισσήρεως. Καλύπτεται το υάλινο ποτήριο ζέσεως μεθ' υάλου ωρολογίου ή εφοδιάζεται η κωνική φιάλη μετά καθέτου ψυκτήρος. Φέρεται το μείγμα σε ήπιο βρασμό με τη χρήση χαμηλής φλόγας ή θερμαντικής πλακός και διατηρείται εκεί για μία ώρα. Αποφεύγεται η προσκόλληση του προϊόντος επί των πλευρών του υποδοχέως.  Ψύχεται και προστίθεται ποσότητα επιβοηθητικού διηθήσεως (3.4), επαρκής προς αποφυγή κάθε απωλείας λιπαρής ύλης κατά τη διάρκεια της διηθήσεως. Διηθείται δια διπλού υγρανθέντος διηθητικού χάρτου ελεύθερου λιπαρών υλών. Εκπλύνεται το υπόλειμμα με ψυχρό ύδωρ μέχρις ουδετεροποιήσεως του διηθήματος. Ελέγχεται η απουσία λιπαρών υλών εκ του διηθήματος.  Η παρουσία αυτών δεικνύει ότι το δείγμα πρέπει να εκχυλιστεί δι' αιθέρος, κατά τη μέθοδο Α, προ της υδρολύσεως.  Τοποθετείται ο διπλός διηθητικός χάρτης ο οποίος περιέχει το υπόλειμμα επί υάλου ωρολογίου και ξηραίνεται επί μία και ημίσεια ώρα εντός του κλιβάνου αποξηράνσεων σε θερμοκρασία 100 ± 3 ° C.  Εισάγεται ο διπλός διηθητικός χάρτης και το ξηρό υπόλειμμα εντός φυσιγγίου εκχυλίσεως (4.2) και καλύπτεται δια κύματος εκ βάμβακος απαλλαγμένου λιπαρών ουσιών. Τοποθετείται το φυσίγγιον εντός συσκευής εκχυλίσεως και ακολουθείται ο τρόπος εργασίας όπως υποδεικνύεται στο σημείο 5.1, δεύτερο και τρίτο εδάφιο.  6. Υπολογισμός των αποτελεσμάτων  Το αποτέλεσμα του γυρίσματος εκφράζεται επί τοις εκατό επί του δείγματος.  7. Επαναληπτικότητα  Η διαφορά μεταξύ των αποτελεσμάτων δύο παραλλήλων προσδιορισμών, διενεργουμένων επί του αυτού δείγματος, από τον ίδιο αναλυτή, δεν πρέπει να υπερβαίνει:  - το 0,2 % σε απόλυτη τιμή για περιεκτικότητες σε ακατέργαστες ύλες μικρότερες του 5 %,  - το 4 % του μεγαλύτερου αποτελέσματος για περιεκτικότητα από 5 έως 10 %,  - το 0,4 % σε απόλυτο τιμή για περιεκτικότητες υψηλότερες του 10 %.  8. Παρατηρήσεις  8.1. Για τα προϊόντα με υψηλή περιεκτικότητα λιπαρών ουσιών, δυσκόλως κονιοποιούμενα ή μη κατάλληλα για λήψη μειωμένης και ομοιογενούς ποσότητας δείγματος, διενεργούνται τα κάτωθι:  Ζυγίζονται 20 g δείγματος με προσέγγιση 1 mg και αναμειγνύονται μετά ποσότητος 10 g ή περισσοτέρων ανύδρου θειικού νατρίου (3.2). Διενεργείται εκχύλιση δι' αιθέρος (3.1) όπως υποδεικνύεται στο σημείο 5.1. Συμπληρούται το επιτευχθέν εκχύλισμα έως 500 ml δι' αιθέρος (3.1) και ομοιογενοποιείται. Εισάγονται 50 ml του διαλύματος σε μικρή ξηρή φιάλη εφοδιασμένη με μερικά τεμάχια κισσήρεως (1) της οποίας έχει ληφθεί το απόβαρο. Απομακρύνεται το διαλυτικό μέσο δι' αποστάξεως, ξηραίνεται και ακολουθείται ο τρόπος εργασίας όπως υποδεικνύεται στο σημείο 5.1, τελευταίο εδάφιο.  Απομακρύνεται το διαλυτικό μέσο του υπολείμματος της εκχυλίσεως, το οποίο ευρίσκεται εντός του φυσιγγίου, κονιοποιείται το υπόλοιπο σε κόκκους 1 χιλιοστομέτρου, τοποθετείται εκ νέου εντός του φυσιγγίου (άνευ προσθήκης θειικού νατρίου) και ακολουθείται ο τρόπος εργασίας όπως υποδεικνύεται στο σημείο 5.1, δεύτερο και τρίτο εδάφιο.  Η περιεκτικότης σε ακατέργαστες λιπαρές ύλες επί τοις εκατό του δείγματος εκφράζεται κατά τον τύπο:  (10α + β)  x  5  όπου:  α = μάζα σε γραμμάρια του υπολείμματος της πρώτης εκχυλίσεως (χρησιμοποιηθέν μέρος του εκχυλίσματος),  β = μάζα σε γραμμάρια του υπολείμματος του δευτέρου εκχυλίσματος.  8.2. Η ποσότητα του δείγματος των πτυχών σε λιπαρές ύλες προϊόντων δύναται να ανέρχεται σε 5 g.».  (1) Όταν η λιπαρά ύλη πρέπει να αποτελέσει αντικείμενο μεταγενεστέρων ποιοτικών εξετάσεων, τα τεμάχια κισσήρεως αντικαθίστανται από υάλινες χάνδρες.  (1) Όταν η λιπαρά ύλη πρέπει να αποτελέσει αντικείμενο μεταγενέστερων ποιοτικών εξετάσεων, τα τεμάχια κισσήρεως αντικαθίστανται από υάλινες χάνδρες.  ΠΑΡΑΡΤΗΜΑ ΙΙ  «5. ΠΡΟΣΔΙΟΡΙΣΜΟΣ ΤΗΣ VIRGINIAMYCIN  - δια διαχύσεως σε αγαρούχο θρεπτικό υλικό -  1. Αντικείμενο και πεδίο εφαρμογής  Η μέθοδος επιτρέπει τον προσδιορισμό της virginiamycin στις ζωοτροφές και τα προμείγματα. Το κατώτατο όριο προσδιορισμού είναι 2 mg/kg (2ppm) (1).  2. Αρχή  Το δείγμα εκχυλίζεται με μεθανολικό διάλυμα Tween 80. Το εκχύλισμα φέρεται σε διαχωριστική χοάνη ή φυγοκεντρείται και αραιώνεται. Η αντιβιοτική του δραστικότης προσδιορίζεται μετρώντας τη διάχυση της virginiamycin σε αγαρούχο θρεπτικό υλικό που έχει ενοφθαλμισθεί με Micrococcus luteus. Η διάχυση διαπιστώνεται από το σχηματισμό ζωνών αναστολής της μικροβιακής ανάπτυξης. Η διάμετρος των ζωνών αυτών θεωρείται ευθέως ανάλογη προς το λογάριθμο της συγκεντρώσεως του αντιβιοτικού για τις διάφορες συγκεντρώσεις που χρησιμοποιήθηκαν.  3. Μικροοργανισμός: Micrococcus luteus ATCC 9341 (NCTC 8340, NCIB 8553)  3.1. Διατήρηση του στελέχους  Κεκλιμένοι σωλήνες που περιέχουν το θρεπτικό υλικό (4.1) ενοφθαλμίζονται με Micrococcus luteus και επωάζονται επί 24 ώρες στους 30 ° C. Η καλλιέργεια διατηρείται σε ψυγείο στους 4 ° C και ανανεώνεται κάθε δύο εβδομάδες.  3.2. Προετοιμασία του μικροβιακού εναιωρήματος (α)  Συλλέγονται τα σπόρια από ένα σωλήνα με αγαρούχο θρεπτικό υλικό (3.1) πρόσφατης παρασκευής με τη βοήθεια 2 έως 3 ml διαλύματος χλωριούχου νατρίου (4.3). Το εναιώρημα αυτό χρησιμοποιείται για τον ενοφθαλμισμό 250 ml θρεπτικού υλικού (4.1) μέσα σε φιάλη Roux. Επωάζεται επί 18 έως 20 ώρες στους 30 ° C. Τα σπόρια συλλέγονται με τη βοήθεια 25 ml διαλύματος χλωριούχου νατρίου (4.3). Το εναιώρημα αναδεύεται και ακολούθως αραιώνεται στο 1/10 με διάλυμα χλωριούχου νατρίου (4.3). Στιβάδα του εναιωρήματος πάχους 1 cm εξεταζόμενη στα 650 nm ως προς διάλυμα χλωριούχου νατρίου (4.3) πρέπει να επιτρέπει τη δίοδο σε 75 % περίπου του προσπίπτοντος φωτός. Το εναιώρημα αυτό μπορεί να διατηρηθεί μία εβδομάδα στους 4 ° C περίπου.  4. Θρεπτικά υλικά και αντιδραστήρια  4.1. Θρεπτικό υλικό για τη διατήρηση του στελέχους και για τον προσδιορισμό (β)  1.2 // Πεπτόνη κρέατος  // 6,0 g  // Τρυπτόνη  // 4,0 g  // Εκχύλισμα μαγιάς  // 3,0 g  // Εκχύλισμα κρέατος  // 1,5 g  // Γλυκόζη  // 1,0 g  // Άγαρ  // 10,0 έως 20,0 g  // Νερό  // 1 000 ml  // pH 6,5 (μετά από αποστείρωση)·  //  4.2. Ρυθμιστικό διάλυμα φωσφορικών, pH 6  1.2 // Όξινο φωσφορικό γάλιο, K2HPO4  // 2,0 g  // Δισόξινο φωσφορικό κάλιο, KH2PO4  // 8,0 g  // Νερό έως  // 1 000 ml  4.3. Διάλυμα χλωριούχου νατρίου 0,8 % (w/v): διαλύονται 8 g χλωριούχου νατρίου με νερό και αραιώνονται για να ληφθεί τελικός όγκος 1 000 ml. Το διάλυμα αποστειρώνεται.  4.4. Μεθανόλη.  4.5. Μείγμα ρυθμιστικού διαλύματος φωσφορικών (4.2) και μεθανόλης (4.4): 80/20 (v/v).  4.6. Μεθανολικό διάλυμα Tween 80 0,5 % (w/v): διαλύονται 5 g Tween 80 μέσα σε μεθανόλη (4.4) και αραιώνονται με μεθανόλη ώστε να ληφθεί τελικός όγκος 1 000 ml.  4.7. Πρότυπη ουσία: Virginiamycin γνωστής δραστικότητος.  5. Πρότυπα διαλύματα  Διαλύεται μια ακριβώς ζυγισμένη ποσότητα πρότυπης ουσίας (4.7) μέσα σε μεθανόλη (4.4) και αραιώνεται με μεθανόλη (4.4) ώστε να προκύψει μητρικό διάλυμα που περιέχει 1 000 μg virginiamycin ανά ml.  Διατηρούμενο σε πωματισμένη φιάλη στους 4 ° C το διάλυμα αυτό παραμένει σταθερό επί πέντε ημέρες.  Από αυτό το μητρικό διάλυμα παρασκευάζονται μετά από διαδοχικές αραιώσεις με το μείγμα (4.5) τα ακόλουθα διαλύματα:  S8 1 μg/ml  S4 0,5 μg/ml  S2 0,25 μg/ml  S1 0,125 μg/ml  6. Παρασκευή του εκχυλίσματος και των διαλυμάτων  6.1. Εκχύλιση  6.1.1. Π ρ ο ϊ ό ν τ α μ ε π ε ρ ι ε κ τ ι κ ό τ η τ α σ ε v i r g i n i a m y c i n έ ω ς 1 0 0 m g / k g  Ζυγίζονται 50,0 g δείγματος. Προστίθενται 200 ml διαλύματος (4.6) και αναδεύονται επί 30 λεπτά. Αφήνεται να κατακαθίσει ή φυγοκεντρείται. Από το υπερκείμενο διάλυμα λαμβάνονται 20 ml και εξατμίζονται έως ότου απομείνουν 5 ml μέσα σε περιστρεφόμενη αντλία εξατμίσεως και σε θερμοκρασία όχι μεγαλύτερη από 40 ° C. Το υπόλειμμα αραιώνεται με το μείγμα (4.5) έτσι ώστε η αναμενόμενη περιεκτικότητα σε virginiamycin να είναι 1 μg/ml (=U8)  6.1.2. Π ρ ο ϊ ό ν τ α μ ε π ε ρ ι ε κ τ ι κ ό τ η τ α σ ε v i r g i n i a m y c i n μ ε γ α λ ύ τ ε ρ η α π ό 100 mg/kg  Ζυγίζονται έως 10,0 g δείγματος τα οποία περιέχουν από 1,0 έως 50,0 mg virginiamycin. Προστίθενται 100 ml διαλύματος (4.6) και αναδεύονται επί 30 λεπτά. Αφήνεται να κατακαθίσει ή φυγοκεντρείται. Το υπερκείμενο διάλυμα αραιώνεται με το μείγμα (4.5) έτσι ώστε η αναμενόμενη περιεκτικότητα σε virginiamycin να είναι 1 μg/ml (=U8).  6.2. Διαλύματα του εκχυλίσματος  Από το διάλυμα U8 παρασκευάζονται τα διαλύματα U4 (αναμενόμενη συγκέντρωση: 0,5 μg/ml), U2 (αναμενόμενη συγκέντρωση: 0,25 μg/ml) και U1 (αναμενόμενη συγκέντρωση: 0,125 μg/ml) μετά από διαδοχικές αραιώσεις (1 + 1) με το μείγμα (4.5).  7. Τρόπος προσδιορισμού  7.1. Ενοφθαλισμός του θρεπτικού υλικού  Το θρεπτικό υλικό (4.1) ενοφθαλμίζεται με το μικροβιακό εναιώρημα (3.2) στους 50 ° C περίπου. Από προκαταρκτικές δοκιμές σε τριβλία με θρεπτικό υλικό (4.1) προσδιορίζεται η ποσότητα του μικροβιακού εναιωρήματος που απαιτείται για να ληφθούν όσο το δυνατόν ευρύτερες και σαφέστερες ζώνες αναστολής με τις διάφορες συγκεντρώσεις της virginiamycin.  7.2. Προετοιμασία των τριβλίων  Η διάχυση πάνω σε αγαρούχο θρεπτικό υλικό πραγματοποιείται μέσα σε τριβλία με τις τέσσερις συγκεντρώσεις του προτύπου διαλύματος (S8, S4, S2, S1) και τις τέσσερις συγκεντρώσεις του διαλύματος του εκχυλίσματος (U8, U4, U2, U1). Σε κάθε τριβλίο πρέπει να τοποθετηθούν απαραίτητα οι τέσσερις αυτές συγκεντρώσεις εκχυλίσματος και προτύπου. Για το λόγο αυτό το μέγεθος των τριβλίων πρέπει να είναι αρκετά μεγάλο ώστε να είναι δυνατόν να σχηματιστούν στο θρεπτικό υλικό τουλάχιστον οκτώ οπές διαμέτρου 10 έως 13 mm των οποίων τα κέντρα δεν απέχουν λιγότερο από 30 mm μεταξύ τους. Αντί των τριβλίων μπορούν να χρησιμοποιηθούν γυάλινες πλάκες πάνω από τις οποίες τοποθετούνται δακτύλιοι από αλουμίνιο ή πλαστικό, διαμέτρου 200 mm και ύψους 20 mm.  Εισάγεται μέσα στα τριβλία ποσότητα θρεπτικού υλικού (4.1) η οποία έχει ενοφθαλμιστεί όπως περιγράφεται στο σημείο 7.1, έτσι ώστε να ληφθεί στιβάδα πάχους 2 mm περίπου (60 ml για τριβλίο διαμέτρου 200 mm). Αφήνεται να στερεοποιηθεί, ανοίγονται οι οπές και τοποθετούνται σ' αυτές επακριβώς μετρημένοι όγκοι διαλυμάτων του προτύπου και του εκχυλίσματος (0,10 έως 0,15 ml ανά οπή) ανάλογα με τη διάμετρο. Γίνονται τουλάχιστον τέσσερις επαναλήψεις με κάθε συγκέντρωση έτσι ώστε σε κάθε προσδιορισμό να υπολογίζονται 32 ζώνες αναστολής.  7.3. Επώαση  Τα τριβλία επωάζονται επί 16 έως 18 ώρες στους 30 ± 2 ° C. 8. Υπολογισμός  Μετράται η διάμετρος των ζωνών αναστολής με ακρίβεια 0,1 mm. Για κάθε συγκέντρωση, οι μέσες τιμές των μετρήσεων καταγράφονται πάνω σε ημιλογαριθμικό χάρτη όπου παρίσταται η σχέση του λογαρίθμου των συγκεντρώσεων ως προς τις διαμέτρους των ζωνών αναστολής. Χαράσσονται οι πιο αντιπροσωπευτικές ευθείες για το πρότυπο διάλυμα και το εκχύλισμα ακολουθώντας τον τρόπο που περιγράφεται κατωτέρω:  Προσδιορίζεται το πιο αντιπροσωπευτικό σημείο για το μικρότερο διάλυμα του προτύπου (SL) βάσει του τύπου:  1.2 // (α) SL =  // 7s1 + 4s2 + s4 - 2s8 10  Προσδιορίζεται το πιο αντιπροσωπευτικό σημείο για το μεγαλύτερο διάλυμα του προτύπου (SH) βάσει του τύπου:  1.2 // (β) SH =  // 7s8 + 4s4 + s2 - 2s1 10  Κατά τον ίδιο τρόπο υπολογίζονται τα πιο αντιπροσωπευτικά σημεία για το μικρότερο διάλυμα του εκχυλίσματος (UL) και το μεγαλύτερο διάλυμα (UH), αντικαθιστώντας στους παραπάνω τύπους τα s1, s2, s4 και s8 με u1, u2, u4 και u8 αντιστοίχως.  Οι τιμές SL και SH καταγράφονται στο ίδιο διάγραμμα και συνδέοντας τα δύο σημεία λαμβάνεται η πιο αντιπροσωπευτική ευθεία για το πρότυπο διάλυμα. Ακολουθώντας τον ίδιο τρόπο για τις τιμές UL και UH λαμβάνεται η πιο αντιπροσωπευτική ευθεία για το εκχύλισμα.  Αν δεν υπάρχει παρεμβολή, οι ευθείες πρέπει να είναι παράλληλες. Για πρακτικούς λόγους οι ευθείες μπορούν να θεωρηθούν παράλληλες αν οι τιμές (SH - SL) και (UH - UL) δεν αποκλίνουν περισσότερο από 10 % από το μέσο όρο τους.  Αν οι ευθείες δεν είναι παράλληλες μπορούν να παραλειφθούν είτε τα u1 και s1 είτε τα u8 και s8. Στην περίπτωση αυτή τα SL, SH, UL και UH υπολογίζονται από τους ακόλουθους τύπους, προκειμένου να ληφθούν πιο αντιπροσωπευτικές ευθείες:  1.2.3.4 // (α' ) SL =  // 5s1 + 2s2 - s4 6  // ή  // 5s2 + 2s4 - s8 6  // (β' ) SH =  // 5s4 + 2s2 - s1 6  // ή  // 5s8 + 2s4 - s2 6  Κατά τον ίδιο τρόπο υπολογίζονται τα UL και UH. Τα ίδια κριτήρια παραλληλίας πρέπει να ισχύουν και στην εναλλακτική αυτή λύση. Στην τελική έκθεση θα πρέπει να αναφέρεται ότι για τον υπολογισμό του αποτελέσματος χρησιμοποιήθηκαν τρία επίπεδα.  Όταν οι ευθείες θεωρούνται παράλληλες, ο λογάριθμος της σχετικής δραστικότητας (log. A) υπολογίζεται από έναν από τους ακόλουθους τύπους, ανάλογα με το αν χρησιμοποιήθηκαν τρία ή τέσσερα διαλύματα για την εκτίμηση της παραλληλίας.  Για τέσσερα διαλύματα  1.2 // (γ) Log A =  // (u1 + u2 + u4 + u8 - s1 - s2 - s4 - s8)  x  0,602 u4 + u8 + s4 + s8 - u1 - u2 - s1 - s2  Για τρία διαλύματα  1.2 // (δ) Log A =  // (u1 + u2 + u4 - s1 - s2 - s4)  x 0,401 u4 + s4 - u1 - s1  // ή  //   // (δ' ) Log A =  // (u2 + u4 + u8 - s2 - s4 - s8)  x  0,401 u8 + s8 - u2 - s2  //   //  Δραστικότητα του εκχυλίσματος του δείγματος = δραστικότητα του αντίστοιχου προτύπου  x  Α:  U8 = S8  x  A  Αν η τιμή της σχετικής δραστικότητος βρίσκεται έξω από τη σειρά των τιμών που περιλαμβάνονται μεταξύ 0,5 και 2,0, ο προσδιορισμός επαναλαμβάνεται ρυθμίζοντας κατάλληλα τις συγκεντρώσεις του εκχυλίσματος ή, ενδεχόμενα, τις συγκεντρώσεις των προτύπων διαλυμάτων. Όταν δεν μπορεί να επιτευχθεί σχετική δραστικότης που να βρίσκεται μέσα στα όρια των απαιτουμένων τιμών, το λαμβανόμενο αποτέλεσμα πρέπει να θεωρείται κατά προσέγγιση και αυτό να αναφέρεται στην τελική έκθεση.  Όταν οι ευθείες δεν θεωρούνται παράλληλες, ο προσδιορισμός επαναλαμβάνεται: Αν ποτέ δεν επιτευχθεί παραλληλία ο προσδιορισμός θεωρείται μη ικανοποιητικός. Τα αποτελέσματα εκφράζονται σε χιλιοστόγραμμα virginiamycin ανά χιλιόγραμμο ζωοτροφής. 9. Επαναληψιμότητα  Η διαφορά μεταξύ των αποτελεσμάτων δύο προσδιορισμών που πραγματοποιήθηκαν στο ίδιο δείγμα, από τον ίδιο αναλυτή, δεν πρέπει να υπερβαίνει:  - τα 2 mg/kg, σε απόλυτη τιμή, για περιεκτικότητες σε virginiamycin έως 10 mg/kg,  - το 20 % του υψηλοτέρου αποτελέσματος για περιεκτικότητες από 10 έως 25 mg/kg,  - τα 5 mg/kg, σε απόλυτη τιμή, για περιεκτικότητες από 25 έως 50 mg/kg,  - το 10 % του υψηλοτέρου αποτελέσματος για περιεκτικότητες άνω των 50 mg/kg.»  (1) 1 mg virginiamycin ισοδυναμεί με 1 000 μονάδες UK.  (α) Άλλες μέθοδοι οι οποίες δίνουν, αποδεδειγμένα, ανάλογα μικροβιακά εναιωρήματα μπορούν επίσης να χρησιμοποιηθούν.  (β) Μπορεί να χρησιμοποιηθεί οποιοδήποτε θρεπτικό υλικό του εμπορίου το οποίο έχει ανάλογη σύσταση και δίνει τα ίδια αποτελέσματα.  ΠΑΡΑΡΤΗΜΑ ΙΙΙ  «1. ΠΡΟΣΔΙΟΡΙΣΜΟΣ ΤΗΣ ZING BACITRACIN  - δια διαχύσεως σε αγαρούχο θρεπτικό υλικό -  1. Αντικείμενο και πεδίο εφαρμογής  Η μέθοδος επιτρέπει τον προσδιορισμό της Zing bacitracin στις ζωοτροφές και τα προμείγματα. Το κατώτατο όριο προσδιορισμού είναι 5 mg/kg (5ppm) (1).  2. Αρχή  Το δείγμα εκχυλίζεται σε pH 2 με μείγμα μεθανόλης/νερού/υδροχλωρικού οξέος και διάλυμα θειούχου νατρίου. Το θειούχο νάτριο χρησιμοποιείται για την καθίζηση διαλυτών αλάτων του χαλκού που ενδέχεται να παρεμβληθούν στον προσδιορισμό. Το εκχύλισμα φέρεται σε pH 6,5 συμπυκνώνεται (αν είναι αναγκαίο) και αραιώνεται. Η αντιβιοτική του δραστικότης προσδιορίζεται μετρώντας τη διάχυση της Zing bacitracin σε αγαρούχο θρεπτικό υλικό που έχει ενοφθαλμιστεί με Micrococcus luteus (flavus). Η διάχυση διαπιστώνεται από το σχηματισμό ζωνών αναστολής της μικροβιακής ανάπτυξης. Η διάμετρος των ζωνών αυτών θεωρείται ευθέως ανάλογη προς το λογάριθμο της συγκεντρώσεως του αντιβιοτικού για τις διάφορες συγκεντρώσεις που χρησιμοποιήθηκαν.  3. Μικροοργανισμός: Micrococcus luteus (flavus) ATCC 10240  3.1. Διατήρηση του στελέχους  Κεκλιμένοι σωλήνες που περιέχουν θρεπτικό υλικό (4.1) ενοφθαλμίζονται με Micrococcus luteus (flavus) και επωάζονται επί 24 ώρες στους 30 ° C. Η καλλιέργεια διατηρείται σε ψυγείο στους 4 ° C περίπου και ανανεώνεται κάθε δύο εβδομάδες.  3.2. Προετοιμασία του μικροβιακού εναιωρήματος (α)  Συλλέγονται τα σπόρια από ένα σωλήνα με αγαρούχο θρεπτικό υλικό (3.1) πρόσφατης παρασκευής με τη βοήθεια 2 έως 3 ml διαλύματος χλωριούχου νατρίου (4.3). Το εναιώρημα αυτό χρησιμοποιείται για τον ενοφθαλμισμό 250 ml θρεπτικού υλικού (4.1) μέσα σε φιάλη Roux. Επωάζεται επί 18 έως 20 ώρες στους 30 ° C. Τα σπόρια συλλέγονται με τη βοήθεια 25 ml διαλύματος χλωριούχου νατρίου (4.3).  Το εναιώρημα αναδεύεται και ακολούθως αραιώνεται στο 1/10 με διάλυμα χλωριούχου νατρίου (4.3). Στιβάδα του εναιωρήματος, πάχους 1 cm, εξεταζόμενη στα 650 nm ως προς διάλυμα χλωριούχου νατρίου (4.3) πρέπει να επιτρέπει τη δίοδο σε 75 % περίπου του προσπίπτοντος φωτός. Το εναιώρημα αυτό μπορεί να διατηρηθεί μία εβδομάδα στους 4 ° C περίπου.  4. Θρεπτικά υλικά και αντιδραστήρια  4.1. Θρεπτικό υλικό για τη διατήρηση του στελέχους (β)  1.2 // Πεπτόνη κρέατος  // 6,0 g  // Τρυπτόνη  // 4,0 g  // Εκχύλισμα μαγιάς  // 3,0 g  // Εκχύλισμα κρέατος  // 1,5 g  // Γλυκόζη  // 1,0 g  // Άγαρ  // 10,0 έως 20,0 g  // Νερό  // 1 000 ml  // pH 6,5 - 6,6 (μετά από αποστείρωση)·  //  4.2. Θρεπτικό υλικό για τον προσδιορισμό (β)  1.2 // Τρυπτόνη  // 10,0 g  // Εκχύλισμα μαγιάς  // 3,0 g  // Εκχύλισμα κρέατος  // 1,5 g  // Γλυκόζη  // 1,0 g  // Άγαρ  // 10,0 έως 20,0 g  // Tween 80  // 1 ml  // Νερό  // 1 000 ml  // pH 6,5 (μετά από αποστείρωση)·  //  4.3. Διάλυμα χλωριούχου νατρίου 0,8 % (w/v): διαλύονται 8 g χλωριούχου νατρίου μέσα σε νερό και αραιώνονται για να ληφθεί τελικός όγκος 1 000 ml. Το διάλυμα αποστειρώνεται.  4.4. Μείγμα μεθανόλης/νερού/ υδροχλωρικού οξέος (4.6): 80/17,5/2,5 (v/v/v).  4.5. Ρυθμιστικό διάλυμα φωσφορικών, pH 6,5:  1.2 // Όξινο φωσφορικό κάλιο K2HPO4  // 22,15 g  // Διόξινο φωσφορικό κάλιο KH2PO4  // 27,85 g  // Νερό έως  // 1 000 ml  4.6. Υδροχλωρικό οξύ, d = 1,18 - 1,19  4.7. Υδροχλωρικό οξύ, 0,1 Μ  4.8. Διάλυμα υδροξειδίου του νατρίου 1 Μ  4.9. Διάλυμα θειούχου νατρίου 0,5 M περίπου  4.10. Διάλυμα πορφυρού βρωμοκρεσόλης 0,04 % (w/v): διαλύεται 0,1 g πορφυρού βρωμοκρεσόλης μέσα σε 18,5 ml διαλύματος υδροξειδίου του νατρίου 0,01 Μ. Προστίθεται νερό ώστε να ληφθεί τελικός όγκος 250 ml και αναδεύεται.  4.11. Πρότυπη ουσία: Zinc bacitracin γνωστής δραστικότητος (σε ΔΜ)  5. Πρότυπα διαλύματα  Ζυγίζεται ποσότητα πρότυπης Zing bacitracin (4.11) η οποία να αντιστοιχεί σε 1 050 ΔΜ (σύμφωνα με την αναφερόμενη ένδειξη. Προστίθενται 5 ml υδροχλωρικού οξέος 0,1 Μ (4.7) και αφήνεται σε ηρεμία επί 15 λεπτά. Προστίθενται 30 ml νερού και ρυθμίζεται το pH στα 4,5 με τη βοήθεια ρυθμιστικού διαλύματος φωσφορικών (4.5) (περίπου 4 ml). Προστίθεται νερό ώστε να ληφθεί τελικός όγκος 50 ml και αναδεύεται καλά (1 ml = 21 ΔΜ).  Από το διάλυμα αυτό παρασκευάζονται μετά από διαδοχικές αραιώσεις με ρυθμιστικό διάλυμα φωσφορικών (4.5) τα ακόλουθα διαλύματα:  S8 0,42 ΔΜ/ml  S4 0,21 ΔΜ/ml  S2 0,105 ΔΜ/ml  S1 0,0525 ΔΜ/ml  6. Προετοιμασία του εκχυλίσματος και των διαλυμάτων  6.1. Εκχύλιση  6.1.1. Π ρ ο μ ε ί γ μ α τ α κ α ι α ν ό ρ γ α ν ε ς ζ ω ο τ ρ ο φ έ ς  Ζυγίζονται 2,0 έως 5,0 g δείγματος, προστίθενται 29,0 ml μείγματος (4.4) και 1,0 ml διαλύματος θειούχου νατρίου (4.9) και αναδεύεται λίγο. Ελέγχεται αν το pH είναι περίπου 2. Αναδεύεται επί 10 λεπτά, προστίθενται 30 ml ρυθμιστικού διαλύματος φωσφορικών (4.5), αναδεύεται επί 15 λεπτά και φυγοκεντρείται. Από το υπερκείμενο διάλυμα λαμβάνεται κατάλληλη ποσότητα και ρυθμίζεται το pH στα 6,5 με τη βοήθεια διαλύματος υδροξειδίου του νατρίου 1 Μ (4.8) χρησιμοποιώντας pHμετρο ή διάλυμα πορφυρού βρωμοκρεσόλης (4.10) για δείκτη. Αραιώνεται με ρυθμιστικό διάλυμα φωσφορικών (4.5) ώστε η αναμενόμενη περιεκτικότητα σε Zinc bacitracin να είναι 0,42 ΔΜ/ml (= U8).  6.1.2. Π ρ ω τ ε ϊ ν ι κ ά σ υ μ π υ κ ν ώ μ α τ α  Ζυγίζονται 10,0 g δείγματος, προστίθενται 49,0 ml μείγματος (4.4) και 1,0 ml διαλύματος θειούχου νατρίου (4.9) και αναδεύεται λίγο. Ελέγχεται αν το pH είναι περίπου 2. Αναδεύεται επί 10 λεπτά, προστίθενται 50 ml ρυθμιστικού διαλύματος φωσφορικών (4.5), αναδεύεται επί 15 λεπτά και φυγοκεντρείται. Από το υπερκείμενο διάλυμα λαμβάνεται κατάλληλη ποσότητα και ρυθμίζεται το pH στα 6,5 με τη βοήθεια διαλύματος υδροξειδίου του νατρίου 1 Μ (4.8) χρησιμοποιώντας pHμετρο ή διάλυμα πορφυρού βρωμοκρεσόλης (4.10) για δείκτη. Εξατμίζεται σε περιστροφική αντλία εξατμίσεως και σε θερμοκρασία όχι μεγαλύτερη από 35 ° C έως ότου ληφθεί ο μισός του αρχικού όγκου. Αραιώνεται με ρυθμιστικό διάλυμα φωσφορικών (4.5) έτσι ώστε η αναμενόμενη περιεκτικότητα σε Zinc bacitracin να είναι 0,42 ΔΜ/ml (= U8).  6.1.3. Ά λ λ ε ς ζ ω ο τ ρ ο φ έ ς  Ζυγίζονται 10,0 g δείγματος (20,0 g για αναμενόμενη περιεκτικότητα σε Zinc bacitracin 5 mg/kg). Προστίθενται 24 ml μείγματος (4.4) και 1,0 ml διαλύματος θειούχου νατρίου (4.9) και ομογενοποιούνται επί 10 λεπτά. Προστίθενται 25 ml ρυθμιστικού διαλύματος φωσφορικών (4.5), αναδεύεται επί 15 λεπτά και φυγοκεντρείται. Από το υπερκείμενο διάλυμα λαμβάνονται 20 ml και ρυθμίζεται το pH στο 6,5 με τη βοήθεια διαλύματος υδροξειδίου του νατρίου 1 Μ (4.8), χρησιμοποιώντας pH μετρο ή διάλυμα πορφυρού βρωμοκρεσόλης (4.10) για δείκτη. Εξατμίζεται σε περιστροφική αντλία εξατμίσεως και σε θερμοκρασία όχι μεγαλύτερη από 35 ° C έως ότου απομείνουν 4 ml. Το υπόλειμμα αραιώνεται με ρυθμιστικό διάλυμα φωσφορικών (4.5) έτσι ώστε η αναμενόμενη περιεκτικότητα σε Zing bacitracin να είναι 0,42 ΔΜ/ml (= U8).  6.2. Διαλύματα  Από το διάλυμα U8 παρασκευάζονται τα διαλύματα U4 (αναμενόμενη συγκέντρωση: 0,21 ΔΜ/ml), U2 (αναμενόμενη συγκέντρωση: 0,105 ΔΜ/ml) και U1 (αναμενόμενη συγκέντρωση: 0,0525 ΔΜ/ml) μετά από διαδοχικές αραιώσεις (1 + 1) με ρυθμιστικό διάλυμα φωσφορικών (4.5). 7. Τρόπος προσδιορισμού  7.1. Ενοφθαλμισμός του θρεπτικού υλικού  Γίνεται ενοφθαλμισμός του θρεπτικού υλικού (4.2) με το μικροβιακό εναιώρημα (3.2) στους 50 ° C περίπου. Από προκαταρκτικές δοκιμές σε τριβλίο με θρεπτικό υλικό (4.2) προσδιορίζεται η ποσότητα του μικροβιακού εναιωρήματος που απαιτείται για να ληφθούν όσο το δυνατόν ευρύτερες και σαφέστερες ζώνες αναστολής με τις διάφορες συγκεντρώσεις της Zinc bacitracin.  7.2. Προετοιμασία των τριβλίων  Η διάχυση πάνω σε αγαρούχο θρεπτικό υλικό πραγματοποιείται μέσα σε τριβλία με τις τέσσερις συγκεντρώσεις του προτύπου διαλύματος (S8, S4, S2, S1) και τις τέσσερις συγκεντρώσεις του διαλύματος του εκχυλίσματος (U8, U4, U2, U1). Σε κάθε τριβλίο πρέπει να τοποθετηθούν απαραίτητα οι τέσσερις αυτές συγκεντρώσεις εκχυλίσματος και προτύπου. Για το λόγο αυτό το μέγεθος των τριβλίων πρέπει να είναι αρκετά μεγάλο ώστε να είναι δυνατόν να σχηματιστούν στο θρεπτικό υλικό τουλάχιστον οκτώ οπές διαμέτρου 10 έως 13 mm των οποίων τα κέντρα δεν απέχουν λιγότερο από 30 mm μεταξύ τους. Αντί των τριβλίων μπορούν να χρησιμοποιηθούν γυάλινες πλάκες πάνω από τις οποίες τοποθετούνται δακτύλιοι από αλουμίνιο ή πλαστικό, διαμέτρου 200 mm και ύψους 20 mm. Εισάγεται μέσα στα τριβλία ποσότητα θρεπτικού υλικού (4.2) η οποία έχει ενοφθαλμιστεί όπως περιγράφεται στο σημείο 7.1, έτσι ώστε να ληφθεί στιβάδα πάχους 2 mm περίπου (60 ml για τριβλίο διαμέτρου 200 mm). Αφήνεται να στερεοποιηθεί, ανοίγονται οι οπές και τοποθετούνται σ' αυτές επακριβώς μετρημένοι όγκοι διαλυμάτων του προτύπου και του εκχυλίσματος (0,10 έως 0,15 ml ανά οπή) ανάλογα με τη διάμετρο. Γίνονται τουλάχιστον τέσσερις επαναλήψεις με κάθε συγκέντρωση, έτσι ώστε σε κάθε προσδιορισμό να υπολογίζονται 32 ζώνες αναστολής.  7.3. Επώαση  Τα τριβλία επωάζονται επί 16 έως 18 ώρες στους 30 ± 2 ° C.  8. Υπολογισμός  Μετράται η διάμετρος των ζωνών αναστολής με ακρίβεια 0,1 mm. Για κάθε συγκέντρωση, οι μέσες τιμές των μετρήσεων καταγράφονται πάνω σε ημιλογαριθμικό χάρτη όπου παρίσταται η σχέση του λογαρίθμου των συγκεντρώσεων ως προς τις διαμέτρους των ζωνών αναστολής. Χαράσσονται οι πιο αντιπροσωπευτικές ευθείες για το πρότυπο διάλυμα και το εκχύλισμα ακολουθώντας τον τρόπο που περιγράφεται κατωτέρω:  Προσδιορίζεται το πιο αντιπροσωπευτικό σημείο για το μικρότερο διάλυμα του προτύπου (SL) βάσει του τύπου:  1.2 // (α) SL =  // 7s1 + 4s2 + s4 - 2s8 10  Προσδιορίζεται το πιο αντιπροσωπευτικό σημείο για το μεγαλύτερο διάλυμα του προτύπου (SH) βάσει του τύπου:  1.2 // (β) SH =  // 7s8 + 4s4 + s2 - 2s1 10  Κατά τον ίδιο τρόπο υπολογίζονται τα πιο αντιπροσωπευτικά σημεία για το μικρότερο διάλυμα του εκχυλίσματος (UL) και το μεγαλύτερο διάλυμα του εκχυλίσματος (UH), αντικαθιστώντας στους παραπάνω τύπους τα s1, s2, s4 και s8 με u1, u2, u4 και u8 αντιστοίχως.  Οι τιμές SL και SH καταγράφονται στο ίδιο διάγραμμα και, συνδέοντας τα δύο σημεία, λαμβάνεται η πιο αντιπροσωπευτική ευθεία για το πρότυπο διάλυμα. Ακολουθώντας τον ίδιο τρόπο για τις τιμές UL και UH λαμβάνεται η πιο αντιπροσωπευτική ευθεία για το εκχύλισμα.  Αν δεν υπάρχει παρεμβολή, οι ευθείες πρέπει να είναι παράλληλες. Για πρακτικούς λόγους οι ευθείες μπορούν να θεωρηθούν παράλληλες αν οι τιμές (SH - SL) και (UH - UL) δεν αποκλίνουν περισσότερο από 10 % από το μέσο όρο τους.  Αν οι ευθείες δεν είναι παράλληλες μπορούν να παραλειφθούν είτε τα u1 και s1 είτε τα u8 και s8. Στην περίπτωση αυτή τα SL, SH, UL και UH υπολογίζονται από τους ακόλουθους τύπους, προκειμένου να ληφθούν πιο αντιπροσωπευτικές ευθείες:  1.2.3.4 // (α' ) SL =  // 5s1 + 2s2 - s4 6  // ή  // 5s2 + 2s4 - s8 6  // (β' ) SH =  // 5s4 + 2s2 - s1 6  // ή  // 5s8 + 2s4 - s2 6  Κατά τον ίδιο τρόπο υπολογίζονται τα UL και UH. Τα ίδια κριτήρια παραλληλίας πρέπει να ισχύουν και στην εναλλακτική αυτή λύση. Στην τελική έκθεση θα πρέπει να αναφέρεται ότι για τον υπολογισμό του αποτελέσματος χρησιμοποιήθηκαν τρία διαλύματα. Όταν οι ευθείες θεωρούνται παράλληλες, ο λογάριθμος της σχετικής δραστικότητας (log Α) υπολογίζεται από έναν από τους ακόλουθους τύπους, ανάλογα με το αν χρησιμοποιήθηκαν τρία ή τέσσερα διαλύματα για την εκτίμηση της παραλληλίας.  Για τέσσερα διαλύματα  1.2 // (γ) Log A =  // (u1 + u2 + u4 + u8 - s1 - s2 - s4 - s8)  x  0,602 u4 + u8 + s4 + s8 - u1 - u2 - s1 - s2  Για τρία διαλύματα  1.2 // (δ) Log A =  // (u1 + u2 + u4 - s1 - s2 - s4)  x 0,401 u4 + s4 - u1 - s1  // ή  //   // (δ' ) Log Α =  // (θ2 + θ4 + θ8 - σ2 - σ4 - σ8)  x  0,401  θ8 + σ8 - θ2 - σ2  Δραστικότης του εκχυλίσματος του δείγματος = δραστικότης του αντίστοιχου προτύπου  x  Α:  U8 = S8  x  A  Αν η τιμή της σχετικής δραστικότητος βρίσκεται έξω από τη σειρά των τιμών που περιλαμβάνονται μεταξύ 0,5 και 2,0, ο προσδιορισμός επαναλαμβάνεται ρυθμίζοντας κατάλληλα τις συγκεντρώσεις του εκχυλίσματος ή, ενδεχόμενα, τις συγκεντρώσεις των προτύπων διαλυμάτων. Όταν δεν μπορεί να επιτευχθεί σχετική δραστικότης που να βρίσκεται μέσα στα όρια των απαιτουμένων τιμών, το λαμβανόμενο αποτέλεσμα πρέπει να θεωρείται κατά προσέγγιση και αυτό να αναφέρεται στην τελική έκθεση.  Όταν οι ευθείες δεν θεωρούνται παράλληλες, ο προσδιορισμός επαναλαμβάνεται.  Αν ποτέ δεν επιτευχθεί παραλληλία ο προσδιορισμός θεωρείται μη ικανοποιητικός.  Τα αποτελέσματα εκφράζονται σε mg Zinc bacitracin ανά kg ζωοτροφής.  9. Επαναληψιμότητα  Η διαφορά μεταξύ των αποτελεσμάτων δύο προσδιορισμών που πραγματοποιήθηκαν στο ίδιο δείγμα, από τον ίδιο αναλυτή, δεν πρέπει να υπερβαίνει:  - τα 2 mg/kg, σε απόλυτη τιμή, για περιεκτικότητες σε Zinc bacitracin έως 10 mg/kg,  - το 20 % του υψηλοτέρου αποτελέσματος για περιεκτικότητες από 10 έως 25 mg/kg,  - τα 5 mg/kg, σε απόλυτη τιμή, για περιεκτικότητες από 25 έως 50 mg/kg,  - το 10 % του υψηλοτέρου αποτελέσματος για περιεκτικότητες άνω των 50 mg/kg.»  (1) 1 mg Zing bacitracin (ποιότητας για ζωοτροφές) ισοδυναμεί με 42 διεθνείς μονάδες (ΔΜ).  (α) Άλλες μέθοδοι, οι οποίες αποδεδειγμένα δίνουν ανάλογα μικροβιακά εναιωρήματα, μπορούν επίσης να χρησιμοποιηθούν.  (β) Μπορεί να χρησιμοποιηθεί οποιοδήποτε θρεπτικό υλικό του εμπορίου το οποίο έχει ανάλογη σύσταση και δίνει τα ίδια αποτελέσματα.


Avis juridique important

|

31996L0065

Οδηγία 96/65/ΕΚ της Επιτροπής της 11ης Οκτωβρίου 1996 για τέταρτη προσαρμογή στην τεχνική πρόοδο της οδηγίας 88/379/ΕΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων και για τροποποίηση της οδηγίας 91/442/ΕΟΚ σχετικά με τα επικίνδυνα παρασκευάσματα των οποίων οι συσκευασίες πρέπει να φέρουν σφράγισμα ασφαλείας για τα παιδιά (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 265 της 18/10/1996 σ. 0015 - 0017

ΟΔΗΓΙΑ 96/65/ΕΚ ΤΗΣ ΕΠΙΤΡΟΠΗΣ της 11ης Οκτωβρίου 1996 για τέταρτη προσαρμογή στην τεχνική πρόοδο της οδηγίας 88/379/ΕΟΚ του Συμβουλίου για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων και για τροποποίηση της οδηγίας 91/442/ΕΟΚ σχετικά με τα επικίνδυνα παρασκευάσματα των οποίων οι συσκευασίες πρέπει να φέρουν σφράγισμα ασφαλείας για τα παιδιά (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 88/379/ΕΟΚ του Συμβουλίου, της 7ης Ιουνίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών που αφορούν την ταξινόμηση, τη συσκευασία και την επισήμανση των επικίνδυνων παρασκευασμάτων (1), όπως τροποποιήθηκε τελευταία από την οδηγία 93/18/ΕΟΚ της Επιτροπής, (2), και ιδίως τα άρθρα 6 και 15,Εκτιμώντας:ότι στο παράρτημα VI της οδηγίας 67/548/ΕΟΚ του Συμβουλίου (3), όπως τροποποιήθηκε τελευταία από την οδηγία 96/54/ΕΚ της Επιτροπής (4), προβλέπονται νέα κριτήρια και νέα φράση R για τον «κίνδυνο αναρρόφησης» που εμπίπτει στην κατηγορία κινδύνου «επιβλαβές», και συγκεκριμένα η φράση R 65 7ότι πρέπει, επομένως, να συμπληρωθούν οι διατάξεις του παραρτήματος Ι της οδηγίας 88/379/ΕΟΚ 7ότι, στο παράρτημα της οδηγίας 91/442/ΕΟΚ της Επιτροπής (5), ορίζονται, σύμφωνα με το άρθρο 6 της οδηγίας 88/379/ΕΟΚ, τα χαρακτηριστικά ορισμένων παρασκευασμάτων των οποίων οι συσκευασίες πρέπει να φέρουν σφράγισμα ασφαλείας για τα παιδιά 7 ότι τα χαρακτηριστικά αυτά πρέπει να αναθεωρηθούν προκειμένου να ανταποκρίνονται στα κριτήρια για τον «κίνδυνο αναρρόφησης» του παραρτήματος VI της οδηγίας 67/548/ΕΟΚ 7ότι οι διατάξεις της παρούσας οδηγίας είναι σύμφωνες με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των επικίνδυνων ουσιών και παρασκευασμάτων,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Το παράρτημα Ι της οδηγίας 88/379/ΕΟΚ συμπληρώνεται με το νέο σημείο 1.3 που παρατίθεται στο παράρτημα Ι της παρούσας οδηγίας.Άρθρο 2 Η οδηγία 91/442/ΕΟΚ τροποποιείται ως εξής:- το άρθρο 2 της οδηγίας 91/442/ΕΟΚ αντικαθίσταται από το ακόλουθο κείμενο:«Άρθρο 2Οι διατάξεις των άρθρων 1 και 2 της οδηγίας 90/35/ΕΟΚ καθώς και του άρθρου 1 της παρούσας οδηγίας, ισχύουν και για τα παρασκευάσματα που προσφέρονται ή πωλούνται στο ευρύ κοινό υπό μορφή αεροζόλ ή σε δοχεία που φέρουν στεγανή διάταξη ψεκασμού, με εξαίρεση τα παρασκευάσματα των οποίων τα χαρακτηριστικά παρατίθενται στο στοιχείο α) του παραρτήματος.»,- το παράρτημα της οδηγίας 91/442/ΕΟΚ αντικαθίσταται από το παράρτημα ΙΙ της παρούσας οδηγίας.Άρθρο 3 1. Τα κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν με την παρούσα οδηγία το αργότερο στις 31 Μαΐου 1998 και ενημερώνουν αμέσως την Επιτροπή σχετικά.2. Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.3. Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 11 Οκτωβρίου 1996.Για την ΕπιτροπήMartin BANGEMANNΜέλος της Επιτροπής(1) ΕΕ αριθ. L 187 της 16. 7. 1988, σ. 14.(2) ΕΕ αριθ. L 104 της 29. 4. 1993, σ. 46.(3) ΕΕ αριθ. 196 της 16. 8. 1967, σ. 1.(4) ΕΕ αριθ. L 248 της 30. 9. 1996, σ. 1.(5) ΕΕ αριθ. L 238 της 27. 8. 1991, σ. 25.ΠΑΡΑΡΤΗΜΑ Ι Στο παράρτημα Ι της οδηγίας 88/379/ΕΟΚ προστίθεται το ακόλουθο νέο σημείο 1.3:«1.3. Παρασκευάσματα που παρουσιάζουν κίνδυνο αναρρόφησηςΥγρά παρασκευάσματα τα οποία περιέχουν ουσίες που παρουσιάζουν κίνδυνο αναρρόφησης (R 65) ταξινομούνται και φέρουν επισήμανση σύμφωνα με τα κριτήρια του σημείου 3.2.3 του παραρτήματος VI της οδηγίας 67/548/ΕΟΚ.Η συμβατική μέθοδος που προβλέπεται από το άρθρο 3 παράγραφος 5 στοιχείο γ) σημεία i) και ii) της οδηγίας 88/379/ΕΟΚ δεν εφαρμόζεται στις ουσίες στις οποίες έχει αποδοθεί η φράση κινδύνου R 65.»ΠΑΡΑΡΤΗΜΑ ΙΙ «ΠΑΡΑΡΤΗΜΑΧαρακτηριστικά που προβλέπονται στο άρθρο 1:α) Υγρά παρασκευάσματα που παρουσιάζουν κίνδυνο αναρρόφησης (R 65) και ταξινομούνται και φέρουν επισήμανση σύμφωνα με το σημείο 3.2.3 του παραρτήματος VI της οδηγίας 67/548/ΕΟΚ.β) Τουλάχιστον μία από τις ακόλουθες ουσίες περιέχεται σε συγκέντρωση ίση με ή ανώτερη από την καθορισμένη μέγιστη επιμέρους συγκέντρωση.>ΘΕΣΗ ΠΗΝΑΚΑ>


Avis juridique important

|

31982L0148

Οδηγία 82/148/EOK του Συμβουλίου της 3ης Μαρτίου 1982 περί τροποποίησης της οδηγίας 79/279/EOK περί συντονισμού των όρων εισαγωγής κινητών αξιών σε χρηματιστήριο αξιών και της οδηγίας 80/390/EOK περί συντονισμού των όρων κατάρτισης, ελέγχου και διάδοσης του ενημερωτικού δελτίου που πρέπει να δημοσιεύεται για την εισαγωγή κινητών αξιών σε χρηματιστήριο αξιών

Επίσημη Εφημερίδα αριθ. L 062 της 05/03/1982 σ. 0022 - 0023 Φινλανδική ειδική έκδοση: Κεφάλαιο 6 τόμος 2 σ. 0086  Ισπανική ειδική έκδοση: Κεφάλαιο 06 τόμος 2 σ. 0137  Σουηδική ειδική έκδοση: Κεφάλαιο 6 τόμος 2 σ. 0086  Πορτογαλική ειδική έκδοση : Κεφάλαιο 06 τόμος 2 σ. 0137

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 3ης Μαρτίου 1982  περί τροποποιήσεως της οδηγίας 79/279/ΕΟΚ περί συντονισμού των όρων εισαγωγής κινητών αξιών σε χρηματιστήριο αξιών και της οδηγίας 80/390/ΕΟΚ περί συντονισμού των όρων καταρτίσεως, ελέγχου και διαδόσεως του ενημερωτικού δελτίου που πρέπει να δημοσιεύεται για την εισαγωγή κινητών αξιών σε χρηματιστήριο αξιών  (82/148/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 54 παράγραφος 3 περίπτωση ζ και το άρθρο 100,  την πρόταση της Επιτροπής  τη γνώμη του Ευρωπαϊκού Κοινοβουλίου (1),  τη γνώμη της Οικονομικής και Κοινωνικής Επι- τροπής (2),  Εκτιμώντας:  ότι τα Κράτη μέλη πρέπει να συμμορφωθούν προς την οδηγία 79/279/ΕΟΚ (3) εντός προθεσμίας δύο ετών από την κοινοποίησή της · ότι η κοινοποίηση αυτή πραγματοποιήθηκε στις 8 Μαρτίου 1979 και ότι, κατά συνέπεια, η εν λόγω προθεσμία έληξε στις 8 Μαρτίου 1981· ότι η προθεσμία αυτή παρατάθηκε, εν τούτοις, για ένα έτος για τα Κράτη μέλη τα οποία θα εισαγάγουν ταυτόχρονα στο εσωτερικό τους δίκαιο τις οδηγίες 79/279/ΕΟΚ και 80/390/ΕΟΚ (4) και ότι λήγει, υπό αυτές τις συνθήκες, στις 8 Μαρτίου 1982·  ότι τα Κράτη μέλη πρέπει να συμμορφωθούν με την οδηγία 80/390/ΕΟΚ εντός προθεσμίας τριάντα μηνών από την κοινοποίησή της· ότι η κοινοποίηση αυτή πραγματοποιήθηκε στις 19 Μαρτίου 1980 και ότι, κατά συνέπεια, η εν λόγω προθεσμία λήγει στις 19 Σεπτεμβρίου 1982· ότι η προθεσμία αυτή μετατέθηκε, εν τούτοις, στις 8 Μαρτίου 1982 για τα Κράτη μέλη που θα εισαγάγουν ταυτόχρονα στο εσωτερικό τους δίκαιο τις οδηγίες 79/279/ΕΟΚ και 80/390/ΕΟΚ·  ότι τα Κράτη μέλη πρέπει να συμμορφωθούν με την οδηγία 82/121/ΕΟΚ του Συμβουλίου της 15ης Φεβρουαρίου 1982 περί της περιοδικής πληροφορήσεως που πρέπει να δημοσιεύουν οι εταιρείες των οποίων οι μετοχές είναι εισηγμένες σε χρηματιστήριο αξιών (5), το αργότερο στις 30 Ιουνίου 1983·  ότι υφίσταται στενός σύνδεσμος μεταξύ των τριών αυτών οδηγιών, όχι μόνο λόγω του ότι και οι τρείς έχουν ως αντικείμενο το συντονισμό ορισμένων ρυθμίσεων σχετικών με τις κινητές αξίες που έχουν εισαχθεί ή των οποίων ζητείται η εισαγωγή σε χρηματιστήριο αξιών, αλλά κυρίως επειδή οι οδηγίες αυτές επιδιώκουν τη θέσπιση, σε κοινοτικό επίπεδο, μιας πολιτικής συντονισμένης πληροφορήσεως σχετικά με τις εν λόγω κινητές αξίες·  ότι, ως εκ τούτου, ενδείκνυται να δοθεί στα Κράτη μέλη η δυνατότητα να θέσουν σε εφαρμογή ταυτόχρονα αυτές τις τρείς οδηγίες, ούτως ώστε να αποφύγουν να κινήσουν σε πολύ κοντινές προθεσμίες πολλές νομοθετικές ή κανονιστικές διαδικασίες στον ίδιο τομέα, πράγμα το οποίο θα αποτελούσε επιβάρυνση απαράδεκτη για τα εθνικά κοινοβούλια ή για τις εθνικές χρηματιστηριακές αρχές·  ότι, υπό αυτές τις συνθήκες, πρέπει να τροποποιηθούν οι οδηγίες 79/279/ΕΟΚ και 80/390/ΕΟΚ για να επιτραπεί στα Κράτη μέλη να τις θέσουν σε εφαρμογή την ίδια ημερομηνία με την οδηγία 82/121/ΕΟΚ, ήτοι το αργότερο στις 30 Ιουνίου 1983,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο άρθρο 22 παράγραφος 1 της οδηγίας 79/279/ΕΟΚ προστίθεται το εξής εδάφιο:  «Πάντως, για τα Κράτη μέλη, τα οποία θα εισαγάγουν στο εσωτερικό τους δίκαιο ταυτόχρονα με την παρούσα οδηγία τις οδηγίες 80/390/ΕΟΚ και 82/121/ΕΟΚ, η προθεσμία αυτή παρατείνεται μέχρι τις 30 Ιουνίου 1983.»  Άρθρο 2  Στο άρθρο 27 παράγραφος 1 της οδηγίας 80/390/ΕΟΚ προστίθεται το εξής εδάφιο:  «Για τα Κράτη μέλη, τα οποία θα εισαγάγουν στο εσωτερικό τους δίκαιο ταυτόχρονα με την παρούσα οδηγία τις οδηγίες 79/279/ΕΟΚ και 82/121/ΕΟΚ, η προθεσμία αυτή παρατείνεται μέχρι τις 30 Ιουνίου 1983.»  Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 3 Μαρτίου 1982.  Για το Συμβούλιο  Ο Πρόεδρος  L. TINDEMANS  (1) Γνώμη που διατυπώθηκε στις 19 Φεβρουαρίου 1982 (δεν έχει δημοσιευθεί ακόμη στην Επίσημη Εφημερίδα).  (2) Γνώμη που διατυπώθηκε στις 25 Φεβρουαρίου 1982 (δεν έχει δημοσιευθεί ακόμη στην Επίσημη Εφημερίδα).  (3) ΕΕ αριθ. L 66 της 16. 3. 1979, σ. 21.  (4) ΕΕ αριθ. L 100 της 17. 4. 1980, σ. 1.  (5) ΕΕ αριθ. L 48 της 20. 2. 1980, σ. 26.


Σημαντική ανακοίνωση νομικού περιεχομένου

|

31992L0115

Οδηγία 92/115/ΕΟΚ του Συμβουλίου της 17ης Δεκεμβρίου 1992 για την πρώτη τροποποίηση της οδηγίας 88/344/ΕΟΚ για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τους

Επίσημη Εφημερίδα αριθ. L 409 της 31/12/1992 σ. 0031 - 0032 Ειδική έκδοση στη τσεχική γλώσσα Κεφάλαιο 13 τόμος 011 σ. 496  - 497 Ειδική έκδοση στην εσθονική γλώσσα Κεφάλαιο 13 τόμος 011 σ. 496  - 497 Ειδική έκδοση στην ουγγρική γλώσσα Κεφάλαιο 13 τόμος 011 σ. 496  - 497 Ειδική έκδοση στη λιθουανική γλώσσα Κεφάλαιο 13 τόμος 011 σ. 496  - 497 Ειδική έκδοση στη λεττονική γλώσσα Κεφάλαιο 13 τόμος 011 σ. 496  - 497 Ειδική έκδοση στη μαλτέζικη γλώσσα Κεφάλαιο 13 τόμος 011 σ. 496  - 497 Ειδική έκδοση στην πολωνική γλώσσα Κεφάλαιο 13 τόμος 011 σ. 496  - 497 Ειδική έκδοση στη σλοβακική γλώσσα Κεφάλαιο 13 τόμος 011 σ. 496  - 497 Ειδική έκδοση στη σλοβενική γλώσσα Κεφάλαιο 13 τόμος 011 σ. 496  - 497

		Οδηγία 92/115/ΕΟΚ του Συμβουλίουτης 17ης Δεκεμβρίου 1992για την πρώτη τροποποίηση της οδηγίας 88/344/ΕΟΚ για την προσέγγιση των νομοθεσιών των κρατών μελών που αφορούν τους διαλύτες εκχύλισης οι οποίοι χρησιμοποιούνται στην παρασκευή των τροφίμων και των συστατικών τουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,την πρόταση της Επιτροπής [1],Σε συνεργασία με το Ευρωπαϊκό Κοινοβούλιο [2],Έχοντας υπόψη τη γνώμη της Οικονομικής και Κοινωνικής Επιτροπής [3],Εκτιμώντας:ότι το άρθρο 2 παράγραφος 5 της οδηγίας 83/344/ΕΟΚ [4] προβλέπει ότι, μέσα σε δύο έτη από την έκδοση της οδηγίας, η Επιτροπή επανεξετάζει, κατόπιν διαβουλεύσεων με την επιστημονική επιτροπή τροφίμων, τις διατάξεις που αφορούν τους διαλύτες που αναφέρονται στο παράρτημα καθώς και τη μεθυλοπροπανόλη-2 και προτείνει τυχόν αναγκαίες τροποποιήσεις·ότι, στο πλαίσιο της τροποποίησης αυτής, το Συμβούλιο αποφασίζει εάν τα υπολείμματα διαλυτών εκχύλισης που απαριθμούνται στο μέρος III του παραρτήματος πρέπει να αναφέρονται στις αρωματικές ύλες ή στα τρόφιμα·ότι, τρία έτη μετά από την έκδοση της οδηγίας 88/344/ΕΟΚ, η Επιτροπή υποβάλλει στο Συμβούλιο κάθε κατάλληλη πρόταση για ορισμένους από τους διαλύτες που αναφέρονται στο άρθρο 2 παράγραφος 6 και διέπονται επί του παρόντος μόνο από την εθνική νομοθεσία·ότι, το 1990 και το 1991, η επιστημονική επιτροπή τροφίμων επανεξέτασε όλους τους διαλύτες εκχύλισης που αναφέρονται στην εν λόγω οδηγία, με σκοπό να αντικαταστήσει τις προσωρινές τιμές αποδεκτής ημερήσιας πρόσληψης (ADI), που είχαν καθοριστεί το 1981, με οριστικές εκτιμήσεις· ότι αυτό δεν κατέστη δυνατό σ' όλες τις περιπτώσεις, δεδομένου ότι δεν της παρασχέθηκαν τα απαιτούμενα στοιχεία που είχε ζητήσει· ότι, βάσει των στοιχείων που έλαβε, η επιστημονική επιτροπή τροφίμων αποφάσισε, ανάλογα με την εκάστοτε ουσία, να επιβεβαιώσει την αποδοχή ή να διατηρήσει το προσωρινό καθεστώς ή να ανακαλέσει την προηγούμενη προσωρινή έγκριση ουσιών,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Η οδηγία 88/344/ΕΟΚ τροποποιείται ως εξής:1. στο άρθρο 1:α) στην παράγραφο 1, προστίθεται το ακόλουθο εδάφιο:"Η παρούσα οδηγία εφαρμόζεται με την επιφύλαξη των εκδιδομένων διατάξεων στα πλαίσια ειδικότερων κοινοτικών ρυθμίσεων."·β) η παράγραφος 2 διαγράφεται·2. στο άρθρο 2, οι παράγραφοι 5 και 6 διαγράφονται·3. το παράρτημα τροποποιείται ως εξής:α) ΣΤΟ ΜΕΡΟΣ I:- η ακόλουθη νέα υποσημείωση αριθ. (2) προστίθεται στην ακετόνη:"(2) Απαγορεύεται η χρήση ακετόνης στον εξευγενισμό του πυρηνελαίου."·β) ΣΤΟ ΜΕΡΟΣ II:- οι διαλύτες μεθανόλη και προπανόλη-2 προστίθενται, για όλες τις χρήσεις, με μέγιστη περιεκτικότητα σε υπολείμματα 10 mg/kg,- η υποσημείωση (1) συμπληρώνεται με την ακόλουθη πρόταση: "Το εξάνιο δεν πρέπει να χρησιμοποιείται σε συνδυασμό με την μεθυλοαιθυλοκετόνη",- η υποσημείωση (2) διαγράφεται. Στην τρίτη στήλη, η περιεκτικότητα 10 mg/kg όσον αφορά το διχλωρομεθάνιο στον καβουρδισμένο καφέ αντικαθίσταται από την περιεκτικότητα 2 mg/kg,- προστίθεται η ακόλουθη νέα υποσημείωση (2) στην μεθυλοαιθυλοκετόνη:"(2) Η περιεκτικότητα αυτού του διαλύτη σε n-εξάνιο δεν πρέπει να υπερβαίνει τα 50 mg/kg. Ο διαλύτης αυτός δεν πρέπει να χρησιμοποιείται σε συνδυασμό με το εξάνιο."·γ) ΣΤΟ ΜΕΡΟΣ III:- το κυκλοεξάνιο, το ισοβουτάνιο, και η υποσημείωση (1) διαγράφονται,- η περιεκτικότητα 0,1 mg/kg για το διχλωρομεθάνιο αντικαθίσταται από την περιεκτικότητα 0,02 mg/kg,- προστίθεται η προπανόλη-1, με μέγιστη περιεκτικότητα σε υπολείμματα 1 mg/kg,- στο εξάνιο και στην μεθυλοαιθυλοκετόνη προστίθεται η ακόλουθη νέα υποσημείωση (1):"(1) Η συνδυασμένη χρήση των δύο αυτών διαλυτών απαγορεύεται."Άρθρο 21. Τα κράτη μέλη τροποποιούν τις νομοθετικές, κανονιστικές και διοικητικές τους διατάξεις κατά τρόπον ώστε:- να επιτρέπεται το εμπόριο προϊόντων που ανταποκρίνονται στην παρούσα οδηγία το αργότερο από 1ης Ιουλίου 1993,- να απαγορεύεται το εμπόριο προϊόντων που δεν ανταποκρίνονται στην παρούσα οδηγία από 1ης Ιανουαρίου 1994.Ενημερώνουν αμέσως την Επιτροπή σχετικά.2. Οι διατάξεις που αναφέρονται στην παράγραφο 1, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες αυτής της αναφοράς εκδίδονται από τα κράτη μέλη.Άρθρο 3Η παρούσα οδηγία απευθύνεται στα κράτη μέλη.Βρυξέλλες, 17 Δεκεμβρίου 1992.Για το ΣυμβούλιοΟ ΠρόεδροςR. Needham[1] ΕΕ αριθ. C 11 της 17. 1. 1992, σ. 5.[2] ΕΕ αριθ. C 94 της 13. 4. 1992, σ. 158, καιΕΕ αριθ. C 337 της 21. 12. 1992.[3] ΕΕ αριθ. C 223 της 31. 8. 1992, σ. 23.[4] ΕΕ αριθ. L 157 της 24. 6. 1988, σ. 28.--------------------------------------------------


Avis juridique important

|

32001L0045

Οδηγία 2001/45/ΕΚ του Ευρωπαϊκού Κοινοβουλίου και του Συμβουλίου, της 27ης Ιουνίου 2001, για την τροποποίηση της οδηγίας 89/655/ΕΟΚ του Συμβουλίου σχετικά με τις ελάχιστες προδιαγραφές ασφαλείας και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους (δεύτερη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ) (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 195 της 19/07/2001 σ. 0046 - 0049

Οδηγία 2001/45/ΕΚ του Ευρωπαϊκού Κοινοβουλίου και του Συμβουλίουτης 27ης Ιουνίου 2001για την τροποποίηση της οδηγίας 89/655/ΕΟΚ του Συμβουλίου σχετικά με τις ελάχιστες προδιαγραφές ασφαλείας και υγείας για τη χρησιμοποίηση εξοπλισμού εργασίας από τους εργαζομένους κατά την εργασία τους (δεύτερη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)(Κείμενο που παρουσιάζει ενδιαφέρον για τον ΕΟΧ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 137 παράγραφος 2,την πρόταση της Επιτροπής, που υποβλήθηκε ύστερα από διαβούλευση με τη συμβουλευτική επιτροπή για την ασφάλεια, την υγιεινή και την προστασία της υγείας στον τόπο εργασίας(1),την γνώμη της Οικονομικής και Κοινωνικής Επιτροπής(2),αφού ζήτησαν την γνώμη της Επιτροπής των Περιφερειών,Αποφασίζοντας σύμφωνα με τη διαδικασία που προβλέπεται στο άρθρο 251 της συνθήκης(3),Εκτιμώντας τα ακόλουθα:(1) Το άρθρο 137 παράγραφος 2 της συνθήκης προβλέπει ότι το Συμβούλιο μπορεί να θεσπίζει μέσω οδηγιών ελάχιστες προδιαγραφές για την προώθηση βελτιώσεων κυρίως στο περιβάλλον εργασίας ώστε να εξασφαλίζεται ένα καλύτερο επίπεδο προστασίας της ασφάλειας και της υγείας των εργαζομένων.(2) Σύμφωνα με το προαναφερόμενο άρθρο, στις οδηγίες αυτές αποφεύγεται η επιβολή διοικητικών, χρηματοοικονομικών και κοινωνικών περιορισμών, που να έρχονται σε αντίθεση με τη δημιουργία και την ανάπτυξη μικρών και μεσαίων επιχειρήσεων.(3) Η βελτίωση της ασφάλειας, της υγιεινής και της υγείας των εργαζομένων κατά την εργασία αποτελεί στόχο που δεν πρέπει να τίθεται σε δεύτερη μοίρα σε σχέση με καθαρά οικονομικές εκτιμήσεις.(4) Η τήρηση των ελαχίστων διατάξεων που προορίζονται να εγγυηθούν ένα καλύτερο επίπεδο ασφάλειας και υγείας κατά τη χρησιμοποίηση του εξοπλισμού εργασίας ο οποίος διατίθεται για προσωρινές εργασίες σε ύψος είναι ουσιώδης για την διασφάλιση της υγείας και της ασφάλειας των εργαζομένων.(5) Οι διατάξεις που θεσπίζονται σύμφωνα με το άρθρο 137 παράγραφος 2 της συνθήκης δεν αποτελούν εμπόδιο για την διατήρηση και τη θέσπιση, από κάθε κράτος μέλος, ενισχυμένων μέτρων προστασίας των συνθηκών εργασίας, συμβατών με τη συνθήκη.(6) Οι εργασίες σε ύψος είναι δυνατό να εκθέσουν τους εργαζομένους σε ιδιαίτερα υψηλούς κινδύνους για την υγεία τους και την ασφάλειά τους, ιδίως σε κινδύνους πτώσης και σε σοβαρά εργατικά ατυχήματα, τα οποία αντιπροσωπεύουν υψηλό ποσοστό ατυχημάτων, και μάλιστα θανάσιμων.(7) Οι αυτοαπασχολούμενοι και οι εργοδότες, όταν ασκούν οι ίδιοι κάποια επαγγελματική δραστηριότητα και κάνουν προσωπικώς χρήση εξοπλισμού εργασίας για την εκτέλεση προσωρινών εργασιών σε ύψος, ενδέχεται να θέσουν σε κίνδυνο την ασφάλεια και την υγεία των απασχολουμένων.(8) Η οδηγία 92/57/ΕΟΚ του Συμβουλίου, της 24ης Ιουνίου 1992, σχετικά με τις ελάχιστες προδιαγραφές ασφάλειας και υγείας που πρέπει να εφαρμόζονται στα προσωρινά ή κινητά εργοτάξια (όγδοη ειδική οδηγία κατά την έννοια του άρθρου 16 παράγραφος 1 της οδηγίας 89/391/ΕΟΚ)(4) επιβάλλει σ' αυτές τις κατηγορίες ατόμων την υποχρέωση να τηρούν μεταξύ άλλων το άρθρο 4 και το παράρτημα I της οδηγίας 89/655/ΕΟΚ(5).(9) Κάθε εργοδότης που προτίθεται να εκτελέσει εργασίες σε ύψος θα πρέπει να επιλέγει εξοπλισμό που παρέχει κατάλληλη προστασία από πτώση.(10) Γενικά, τα μέτρα συλλογικής προστασίας για την πρόληψη των πτώσεων παρέχουν καλύτερη προστασία απ' ό,τι τα ατομικά προστατευτικά μέτρα. Η εκλογή και χρησιμοποίηση του ενδεδειγμένου για κάθε συγκεκριμένο τόπο εργασίας εξοπλισμού για την πρόληψη και την εξάλειψη των κινδύνων θα πρέπει να συνοδεύεται από ειδική κατάρτιση και επιπρόσθετες έρευνες, όπου συντρέχει η περίπτωση.(11) Οι κλίμακες, τα ικριώματα και τα σχοινιά αποτελούν τον εξοπλισμό που κατά κανόνα χρησιμοποιείται για την εκτέλεση προσωρινών εργασιών σε ύψος και ως εκ τούτου, η ασφάλεια και η υγεία των εργαζομένων που εκτελούν αυτό το είδος εργασιών εξαρτώνται σε σημαντικό βαθμό από την ορθή χρήση του εξοπλισμού αυτού κατόπιν αυτού, θα πρέπει να προσδιοριστεί ο τρόπος με τον οποίο μπορεί ο εξοπλισμός αυτός να χρησιμοποιηθεί από τους εργαζομένους υπό τις ασφαλέστερες συνθήκες συνεπώς απαιτείται ειδική και κατάλληλη κατάρτιση των εργαζομένων.(12) Η παρούσα οδηγία αποτελεί το πλέον ενδεδειγμένο μέσο για την επίτευξη των επιδιωκομένων στόχων και δεν υπερβαίνει τα αναγκαία για την επίτευξη των στόχων αυτών.(13) Η παρούσα οδηγία αποτελεί ένα συγκεκριμένο στοιχείο στο πλαίσιο της υλοποίησης της κοινωνικής διάστασης της εσωτερικής αγοράς.(14) Θα πρέπει να δοθεί στα κράτη μέλη η δυνατότητα να κάνουν χρήση μιας μεταβατικής περιόδου προκειμένου να ληφθούν υπόψη τα ιδιαίτερα προβλήματα τα οποία καλούνται να αντιμετωπίσουν οι ΜΜΕ,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το κείμενο στο παράρτημα της παρούσας οδηγίας προστίθεται στο παράρτημα ΙΙ της οδηγίας 89/655/ΕΟΚ.Άρθρο 21. Τα κράτη μέλη θεσπίζουν και δημοσιεύουν τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία το αργότερο στις 19 Ιουλίου 2004 και ενημερώνουν αμέσως την Επιτροπή σχετικά.Τα κράτη μέλη μπορούν, όσον αφορά την εφαρμογή του σημείου 4 του παραρτήματος, να κάνουν χρήση μιας μέγιστης μεταβατικής περιόδου δύο ετών από την αναφερόμενη στο πρώτο εδάφιο ημερομηνία προκειμένου να ληφθούν υπόψη οι διάφορες ιδιαιτερότητες που έχουν σχέση με την πρακτική εφαρμογή της παρούσας οδηγίας, ιδίως από τις ΜΜΕ.2. Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.3. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου τις οποίες θέσπισαν ή θεσπίζουν στον τομέα που διέπεται από την παρούσα οδηγία.Άρθρο 3Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Άρθρο 4Η παρούσα οδηγία απευθύνεται στα κράτη μέλη.Λουξεμβούργο, 27 Ιουνίου 2001.Για το Ευρωπαϊκό ΚοινοβούλιοΗ ΠρόεδροςN. FontaineΓια το ΣυμβούλιοΟ ΠρόεδροςA. Bourgeois(1) ΕΕ C 247 Ε της 31.8.1999, σ. 23 καιΕΕ C 62 Ε της 27.2.2001, σ. 113.(2) ΕΕ C 138 της 18.5.1999, σ. 30.(3) Γνώμη του Ευρωπαϊκού Κοινοβουλίου της 21ης Σεπτεμβρίου 2000 (ΕΕ C 146 της 17.5.2001, σ. 78), κοινή θέση του Συμβουλίου της 23ης Μαρτίου 2001 (ΕΕ C 142 της 15.5.2001, σ. 16) και απόφαση του Ευρωπαϊκού Κοινοβουλίου της 14ης Ιουνίου 2001.(4) ΕΕ L 245 της 26.8.1992, σ. 6.(5) ΕΕ L 393 της 30.12.1989, σ. 1.ΠΑΡΑΡΤΗΜΑ"4. Διατάξεις για τη χρησιμοποίηση του εξοπλισμού εργασίας που διατίθεται για την εκτέλεση προσωρινών εργασιών σε ύψος4.1. Γενικές διατάξεις4.1.1. Αν, σε εφαρμογή του άρθρου 6 της οδηγίας 89/391/ΕΟΚ και του άρθρου 3 της παρούσας οδηγίας, προσωρινές εργασίες σε ύψος δεν μπορούν να εκτελούνται ασφαλώς και υπό τις δέουσες εργονομικές συνθήκες από κατάλληλη επιφάνεια, επιλέγεται ο εξοπλισμός εργασίας ο πλέον ενδεδειγμένος για την εξασφάλιση και τη διατήρηση ασφαλών συνθηκών εργασίας. Προτεραιότητα πρέπει να δίνεται στα μέτρα συλλογικής προστασίας έναντι των ατομικών. Οι διαστάσεις του εξοπλισμού εργασίας θα πρέπει να ανταποκρίνονται στη φύση των εργασιών και στους προβλεπτούς περιορισμούς καθώς και να επιτρέπουν την ακίνδυνη κυκλοφορία.H επιλογή του πλέον ενδεδειγμένου τύπου μέσων πρόσβασης στις προσωρινές θέσεις εργασίας σε ύψος γίνεται συναρτήσει της συχνότητας κυκλοφορίας, του ύψους και της διάρκειας χρησιμοποίησης. Η επιλογή πρέπει να επιτρέπει την εκκένωση σε περίπτωση επικείμενου κινδύνου. Η διάβαση από ένα μέσο πρόσβασης σε εξέδρες, δάπεδα ή διόδους προσπέλασης και αντιστρόφως δεν επιτρέπεται να προκαλεί πρόσθετους κινδύνους πτώσης.4.1.2. Η χρησιμοποίηση κλίμακας ως θέσης εργασίας σε ύψος πρέπει να επιτρέπεται μόνο όταν έχοντας υπόψη το σημείο 4.1.1, η χρησιμοποίηση άλλου ασφαλέστερου εξοπλισμού δεν δικαιολογείται λόγω του χαμηλού κινδύνου και λόγω είτε της σύντομης χρησιμοποίησης είτε των χαρακτηριστικών των χώρων τα οποία δεν μπορεί να μεταβάλει ο εργοδότης.4.1.3. Η χρησιμοποίηση τεχνικών πρόσβασης και τοποθέτησης με τη βοήθεια σχοινιών γίνεται μόνον όταν η εκτίμηση του κινδύνου δείχνει ότι η εργασία μπορεί να εκτελεστεί ασφαλώς και όταν η χρησιμοποίηση άλλου περισσότερο ασφαλούς εξοπλισμού εργασίας δεν θα ήταν δικαιολογημένη.Λαμβάνοντας υπόψη την εκτίμηση των κινδύνων και ιδίως τη διάρκεια των εργασιών και τις δεσμεύσεις εργονομικής φύσεως, πρέπει να προβλέπεται κάθισμα με τα ενδεδειγμένα εξαρτήματα.4.1.4. Ανάλογα με τον τύπο εξοπλισμού εργασίας, ο οποίος επιλέγεται με βάση τα προηγούμενα σημεία, θα πρέπει να προσδιορίζονται τα κατάλληλα μέτρα για την ελαχιστοποίηση των εγγενών κινδύνων του εξοπλισμού για τους εργαζομένους. Σε περίπτωση ανάγκης πρέπει να προβλεφθεί η εγκατάσταση διατάξεων προστασίας έναντι των πτώσεων. Οι διατάξεις αυτές θα πρέπει να έχουν κατάλληλη διαμόρφωση και αντοχή ώστε να αποτρέπουν ή να ανακόπτουν τις πτώσεις και να προλαμβάνουν, στο μέτρο του δυνατού, τους τραυματισμούς. Οι διατάξεις συλλογικής προστασίας μπορεί να διακόπτονται μόνο στα σημεία πρόσβασης σε κλίμακα ή κλιμακοστάσιο.4.1.5. Όταν η εκτέλεση μιας εργασίας απαιτεί την προσωρινή αφαίρεση μιας διάταξης συλλογικής προστασίας έναντι των πτώσεων, λαμβάνονται άλλα αποτελεσματικά μέτρα ασφάλειας. Η εργασία δεν μπορεί να εκτελεσθεί αν δεν ληφθούν προηγουμένως τα μέτρα αυτά. Μετά το πέρας της οι διατάξεις συλλογικής προστασίας, επανεγκαθίστανται.4.1.6. Οι προσωρινές εργασίες σε ύψος εκτελούνται μόνον όταν οι καιρικές συνθήκες δεν θέτουν σε κίνδυνο την ασφάλεια και την υγεία των εργαζομένων.4.2. Ειδικές διατάξεις για τη χρησιμοποίηση κλιμάκων4.2.1. Οι κλίμακες τοποθετούνται κατά τρόπο ώστε να εξασφαλίζεται η σταθερότητα κατά τη χρήση. Τα στηρίγματα των φορητών κλιμάκων εδράζονται σε σταθερό, ανθεκτικό και ακίνητο υπόθεμα κατάλληλων διαστάσεων ούτως ώστε οι βαθμίδες να παραμένουν οριζόντιες. Οι αναρτημένες κλίμακες προσδένονται κατά τρόπο ασφαλή, κατά τρόπον ώστε να μη μετακινούνται ή αιωρούνται, εκτός των κλιμάκων από σχοινί.4.2.2. H ολίσθηση των ποδών φορητών κλιμάκων εμποδίζεται, κατά τη χρησιμοποίησή τους, είτε με στερέωση του ανώτερου ή του κατώτερου σημείου των ορθοστατών είτε με οποιαδήποτε αντιολισθητική διάταξη ή με οποιαδήποτε άλλη λύση ισοδύναμης αποτελεσματικότητας. Οι κλίμακες πρόσβασης πρέπει να υπερβαίνουν τη στάθμη πρόσβασης, εκτός αν άλλες διατάξεις επιτρέπουν ασφαλή λαβή.Οι κλίμακες με περισσότερα συναρμολογούμενα τμήματα καθώς και οι πτυσσόμενες κλίμακες χρησιμοποιούνται κατά τρόπο ώστε να διασφαλίζεται η μεταξύ των διαφόρων στοιχείων ακινητοποίηση. Οι κινητές κλίμακες ακινητοποιούνται πριν ανέλθει κανείς σ' αυτές.4.2.3. Οι κλίμακες χρησιμοποιούνται κατά τρόπο ώστε ο εργαζόμενος να έχει πάντοτε ασφαλή στήριξη και χειρολαβή. Ειδικότερα, η μεταφορά φορτίων με το χέρι πάνω σε μία κλίμακα δεν θα πρέπει να εμποδίζει το ασφαλές κράτημα.4.3. Ειδικές διατάξεις για τη χρησιμοποίηση ικριωμάτων4.3.1. Όταν οι σημειώσεις υπολογισμού του επιλεγέντος ικριώματος δεν είναι διαθέσιμες ή όταν δεν προβλέπουν τη δομική του διαμόρφωση, πρέπει να γίνεται μελέτη υπολογισμού αντοχής και ευστάθειας, εκτός εάν το ικρίωμα συναρμολογείται με τυποποιημένη διαμόρφωση γενικής παραδοχής.4.3.2. Ανάλογα με την πολυπλοκότητα του επιλεγέντος ικριώματος, καταρτίζεται από πρόσωπο με τα απαραίτητα προσόντα ένα σχέδιο συναρμολόγησης, χρησιμοποίησης και αποσυναρμολόγησης. Το σχέδιο αυτό μπορεί να είναι γενικευμένης εφαρμογής και να συμπληρώνεται από επιμέρους σχέδια για τις λεπτομέρειες του ικριώματος.4.3.3. Η ευστάθεια του ικριώματος πρέπει να εξασφαλίζεται. Τα στοιχεία στήριξης του ικριώματος ασφαλίζονται έναντι του κινδύνου ολίσθησης είτε με στερέωση στην επιφάνεια στήριξης, είτε με αντιολισθητική διάταξη, είτε με οποιονδήποτε άλλο τρόπο ισοδύναμης αποτελεσματικότητας ενώ η φέρουσα επιφάνεια πρέπει να έχει επαρκή αντοχή. Η τυχαία μετακίνηση των κυλιόμενων ικριωμάτων κατά την εκτέλεση των εργασιών σε ύψος εμποδίζεται με κατάλληλες διατάξεις.4.3.4. Οι διαστάσεις, το σχήμα και η διάταξη των δαπέδων ικριώματος πρέπει να είναι κατάλληλες για τη φύση της εργασίας, προσαρμοσμένες στα φορτία που πρόκειται να φέρουνκαι να επιτρέπουν την ασφαλή εργασία και κυκλοφορία. Τα δάπεδα των ικριωμάτων συναρμολογούνται κατά τρόπο ώστε τα συστατικά τους μέρη να μη μετακινούνται υπό κανονικές συνθήκες. Μεταξύ των στοιχείων των δαπέδων και των κατακόρυφων μέσων συλλογικής προστασίας έναντι των πτώσεων δεν πρέπει να μένει κανένα επικίνδυνο κενό.4.3.5. Όταν ορισμένα μέρη ενός ικριώματος δεν είναι έτοιμα προς χρήση, ιδίως κατά τη φάση συναρμολόγησης, αποσυναρμολόγησης ή μετατροπών, τα μέρη αυτά επισημαίνονται δια προειδοποιητικών σημάτων γενικού κινδύνου σύμφωνα με τις εθνικές διατάξεις που αποτελούν μεταφορά της οδηγίας 92/58/ΕΟΚ και οριοθετούνται δεόντως από υλικά στοιχεία τα οποία εμποδίζουν την πρόσβαση στη ζώνη κινδύνου.4.3.6. Τα ικριώματα μπορούν να συναρμολογούνται, να αποσυναρμολογούνται ή να υφίστανται σημαντικές μετατροπές μόνο υπό την επίβλεψη αρμόδιου προσώπου και από εργαζομένους με επαρκή ειδική εκπαίδευση για τις προβλεπόμενες εργασίες, με αντικείμενο την αντιμετώπιση των ειδικών κινδύνων σύμφωνα με το άρθρο 7 ιδίως:α) την κατανόηση του σχεδίου συναρμολόγησης, αποσυναρμολόγησης ή μετατροπής του εν λόγω ικριώματος,β) την ασφάλεια κατά τη συναρμολόγηση, την αποσυναρμολόγηση ή τη μετατροπή του συγκεκριμένου ικριώματος,γ) τα μέτρα για την αποφυγή πτώσης προσώπων ή αντικειμένων,δ) τα μέτρα ασφαλείας σε περίπτωση μεταβολής των καιρικών συνθηκών που θα μπορούσαν να περιορίσουν την ασφάλεια του ικριώματος,ε) τα επιτρεπόμενα φορτία,στ) οποιονδήποτε άλλο κίνδυνο είναι δυνατό να περικλείουν οι προαναφερόμενες εργασίες συναρμολόγησης, αποσυναρμολόγησης και μετατροπής.Ο επιβλέπων τις εργασίες και οι εργαζόμενοι έχουν το σχέδιο συναρμολόγησης και αποσυναρμολόγησης που αναφέρεται στο σημείο 4.3.2 του παρόντος παραρτήματος, καθώς και ό,τι τυχόν οδηγίες περιέχει αυτό.4.4. Ειδικές διατάξεις όσον αφορά τη χρησιμοποίηση τεχνικών πρόσβασης και τοποθέτησης με τη βοήθεια σχοινιώνΚατά τη χρησιμοποίηση τεχνικών πρόσβασης και τοποθέτησης με τη βοήθεια σχοινιών πληρούνται οι ακόλουθες προϋποθέσεις:α) σύστημα περιλαμβάνει τουλάχιστον δύο χωριστά αγκυρωμένα σχοινιά, το ένα ως μέσο προσπέλασης,καθόδου και υποστήριξης(σχοινί εργασίας) και το άλλο ως μέσο ασφαλείας (σχοινί ασφαλείας),β) οι εργαζόμενοι χρησιμοποιούν κατάλληλη ζώνη ασφαλείας, με την οποία και συνδέονται με το σχοινί ασφαλείας,γ) το σχοινί εργασίαςέχει ασφαλή μηχανισμό ανόδου και καθόδου και αυτόματο ανασχετικό μηχανισμό που εμποδίζει την πτώση του χρήστη αν αυτός χάσει τον έλεγχο της κίνησής του. Το σχοινί ασφαλείας πρέπει να έχει αυτόματη κινητή διάταξη προστασίας έναντι των πτώσεων η οποία συνοδεύει τον εργαζόμενο στη κίνησή του,δ) τα εργαλεία και λοιπά εξαρτήματα που χρησιμοποιούν οι εργαζόμενοι πρέπει να είναι συνδεδεμένα με τη ζώνη ασφαλείας ή με το κάθισμα του εργαζομένου ή να είναι προσδεδεμένα με άλλο κατάλληλο μέσο,ε) η εργασία προγραμματίζεται και επιβλέπεται δεόντως, ώστε να είναι δυνατό να παρασχεθεί αμέσως βοήθεια στον εργαζόμενο σε περίπτωση ανάγκης,στ) στους εργαζομένους παρέχεται, βάσει του άρθρου 7, εκπαίδευση κατάλληλη και ειδική για τις προβλεπόμενες εργασίες, και ιδίως όσον αφορά τις διαδικασίες διάσωσης.Σε εξαιρετικές περιστάσεις, όταν ενόψει του κινδύνου η χρησιμοποίηση δεύτερου σχοινιού θα έκανε την εργασία περισσότερο επικίνδυνη, μπορεί να επιτραπεί η χρησιμοποίηση ενός και μόνου σχοινιού, εφόσον έχουν ληφθεί κατάλληλα μέτρα ασφαλείας σύμφωνα με την εθνική νομοθεσία ή/και πρακτική."


title: Οδηγία 2011/87/ΕΕ του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011 , για την τροποποίηση της οδηγίας 2000/25/ΕΚ όσον αφορά την εφαρμογή των φάσεων των εκπομπών στους ελκυστήρες με μικρό μετατρόχιο Κείμενο που παρουσιάζει ενδιαφέρον για τον ΕΟΧ

text:
               18.11.2011

               EL

               Επίσημη Εφημερίδα της Ευρωπαϊκής Ένωσης

               L 301/1

         ΟΔΗΓΊΑ 2011/87/ΕΕ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 16ης Νοεμβρίου 2011
   για την τροποποίηση της οδηγίας 2000/25/ΕΚ όσον αφορά την εφαρμογή των φάσεων των εκπομπών στους ελκυστήρες με μικρό μετατρόχιο
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 114,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:

               (1)

               Η οδηγία 2000/25/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2000, σχετικά με τα μέτρα που πρέπει να ληφθούν κατά των εκπομπών ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων (3) ρυθμίζει τις εκπομπές καυσαερίων από κινητήρες που είναι εγκατεστημένοι σε γεωργικούς και δασικούς ελκυστήρες με σκοπό την περαιτέρω διασφάλιση της ανθρώπινης υγείας και του περιβάλλοντος. Η οδηγία 2000/25/ΕΚ προέβλεπε ότι τα όρια εκπομπών που εφαρμόζονταν το 2010 για την έγκριση τύπου της πλειονότητας των κινητήρων ανάφλεξης με συμπίεση, αναφερόμενα ως φάση ΙΙΙ Α, θα αντικαθίσταντο από τα αυστηρότερα όρια της φάσης ΙΙΙ Β, που θα άρχιζε να ισχύει προοδευτικά από την 1η Ιανουαρίου 2010, όσον αφορά την έγκριση τύπου, και από την 1η Ιανουαρίου 2011, όσον αφορά τη διάθεση στην αγορά, για τους εν λόγω κινητήρες. Η φάση IV, που προβλέπει αυστηρότερα όρια εκπομπών από τη φάση ΙΙΙ Β, θα αρχίσει να ισχύει προοδευτικά από την 1η Ιανουαρίου 2013, όσον αφορά την έγκριση τύπου για τους εν λόγω κινητήρες, και από την 1η Ιανουαρίου 2014, όσον αφορά τη διάθεση στην αγορά.

               (2)

               Το άρθρο 2 στοιχείο β) της οδηγίας 2004/26/ΕΚ του Ευρωπαϊκού Κοινοβουλίου και του Συμβουλίου, της 21ης Απριλίου 2004, για την τροποποίηση της οδηγίας 97/68/ΕΚ, για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχόμενων από κινητήρες εσωτερικής καύσης που τοποθετούνται σε μη οδικά κινητά μηχανήματα (4), προβλέπει ότι η Επιτροπή θα πρέπει να εξετάζει τη διαθέσιμη τεχνολογία, συμπεριλαμβανομένης της σχέσης κόστους/οφέλους, με σκοπό την επιβεβαίωση των οριακών τιμών των φάσεων III B και ΙV και για να εκτιμήσει την ενδεχόμενη ανάγκη για τη θέσπιση πρόσθετων μέτρων ευελιξίας, εξαιρέσεων ή μεταγενέστερων ημερομηνιών εισαγωγής για ορισμένους τύπους εξοπλισμού ή κινητήρων, λαμβάνοντας υπόψη κινητήρες που έχουν τοποθετηθεί σε μη οδικά κινητά μηχανήματα που χρησιμοποιούνται σε εποχιακές εφαρμογές. Επιπλέον, το άρθρο 4 παράγραφος 8 της οδηγίας 2000/25/ΕΚ προβλέπει ρήτρα επανεξέτασης ώστε να λαμβάνονται υπόψη οι ιδιαιτερότητες των ελκυστήρων των κατηγοριών T2, T4.1 και C2.

               (3)

               Η οδηγία 97/68/ΕΚ του Ευρωπαϊκού Κοινοβουλίου και του Συμβουλίου (5) αποτέλεσε το αντικείμενο αρκετών τεχνικών μελετών. Ως αποτέλεσμα των εν λόγω τεχνικών μελετών που πραγματοποιήθηκαν τα έτη 2007, 2009 και 2010, και όπως επιβεβαιώθηκε από την εκτίμηση επιπτώσεων που πραγματοποιήθηκε από την Επιτροπή, διαπιστώθηκε ότι δεν είναι τεχνικά εφικτή για τους ελκυστήρες των κατηγοριών T2, T4.1 και C2, η τήρηση των απαιτήσεων των φάσεων III B και IV έως τις ημερομηνίες που ορίζονται στην εν λόγω οδηγία.

               (4)

               Για να προληφθεί το ενδεχόμενο η ενωσιακή νομοθεσία να ορίζει τεχνικές απαιτήσεις που δεν μπορούν να τηρηθούν, καθώς και για να προληφθεί η περίπτωση να μην μπορούν να λαμβάνουν πλέον έγκριση τύπου και να διατίθενται στην αγορά ή να τίθενται σε λειτουργία ελκυστήρες των κατηγοριών T2, T4.1 και C2, είναι αναγκαίο να προβλεφθεί τριετής μεταβατική περίοδος, κατά τη διάρκεια της οποίας ελκυστήρες που ταξινομούνται στις κατηγορίες T2, T4.1 και C2 μπορούν να εξακολουθούν να λαμβάνουν έγκριση τύπου και να διατίθενται στην αγορά ή να τίθενται σε λειτουργία.

               (5)

               Η Επιτροπή θα πρέπει να υποβάλλει ετησίως έκθεση στο Ευρωπαϊκό Κοινοβούλιο και το Συμβούλιο σχετικά με την πρόοδο στην ανάπτυξη τεχνικών λύσεων για τεχνολογία που τηρεί τις απαιτήσεις της φάσης IV.

               (6)

               Συνεπώς, η οδηγία 2000/25/ΕΚ θα πρέπει να τροποποιηθεί αναλόγως,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τροποποιήσεις της οδηγίας 2000/25/ΕΚ
   Στο άρθρο 4 της οδηγίας 2000/25/ΕΚ, προστίθεται η ακόλουθη παράγραφος:

      «9.   Κατά παρέκκλιση, οι ημερομηνίες που αναφέρονται στην παράγραφο 2 στοιχεία δ) και ε) και στην παράγραφο 3, για ελκυστήρες των κατηγοριών T2, T4.1 και C2, όπως ορίζονται, αντίστοιχα, στο κεφάλαιο Α σημείο Α.1 δεύτερη περίπτωση, στο κεφάλαιο Β προσάρτημα 1 μέρος I σημείο 1.1 και στο παράρτημα II κεφάλαιο Α σημείο Α.2 της οδηγίας 2003/37/ΕΚ, και εξοπλισμένους με κινητήρες των κατηγοριών L έως R, αναβάλλονται για τρία έτη. Έως τις ημερομηνίες αυτές, εξακολουθούν να ισχύουν οι απαιτήσεις της φάσης III A της παρούσας οδηγίας.».

   Άρθρο 2
   Διαθεσιμότητα συμβατής τεχνολογίας
   Η Επιτροπή, έως την 31η Δεκεμβρίου 2014, εξετάζει τη διαθεσιμότητα τεχνολογίας που είναι ικανή να ανταποκριθεί στις απαιτήσεις της φάσης IV και συμβατή με τις ανάγκες των κατηγοριών T2, T4.1 και C2 και υποβάλλει, οσάκις ενδείκνυται, προτάσεις στο Ευρωπαϊκό Κοινοβούλιο και το Συμβούλιο.
   Άρθρο 3
   Μεταφορά στο εθνικό δίκαιο
   1.   Τα κράτη μέλη θεσπίζουν και δημοσιεύουν, το αργότερο έως τις 9 Δεκεμβρίου 2012, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω μέτρων.
   Τα εν λόγω μέτρα, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη ανακοινώνουν πάραυτα στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 4
   Έναρξη ισχύος
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Αποδέκτες
   Η παρούσα οδηγία απευθύνεται στα κράτη μέλη.

      Στρασβούργο, 16 Νοεμβρίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         W. SZCZUKA

      (1)  ΕΕ C 132 της 3.5.2011, σ. 53.

      (2)  Θέση του Ευρωπαϊκού Κοινοβουλίου της 25ης Οκτωβρίου 2011 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 8ης Νοεμβρίου 2011.

      (3)  ΕΕ L 173 της 12.7.2000, σ. 1.

      (4)  ΕΕ L 146 της 30.4.2004, σ. 1.

      (5)  ΕΕ L 59 της 27.2.1998, σ. 1.